Όταν οι λύκοι φυλάνε τα πρόβατα επί ΝΔ - ΤΑ ΜΠΛΟΚΙΑ\nΌταν οι λύκοι φυλάνε τα πρόβατα επί ΝΔ\nhttps://www.documentonews.gr/\tPosted on 25 Μαΐου 2020\nΟλο και δεξιότερα οδηγεί τη Νέα Δημοκρατία και την κυβέρνησή του ο πρωθυπουργός Κυριάκος Μητσοτάκης.\nΤελευταίο κρούσμα η τοποθέτηση φιλοναζιστή και φανατικού αντιισλαμιστή ως διοικητή σε προσφυγική δομή του Πύργου.\nΗ επίσημη δικαιολογία κύκλων του υπουργού Μετανάστευσης και Ασύλου Νότη Μηταράκη, γιατί ο ίδιος κρύβεται, ήταν ότι δεν κοίταξαν τις πολιτικές του πεποιθήσεις αλλά μόνο τα προσόντα του.\nΤο επιτελικό κράτος Μητσοτάκη κρυπτόμενο πίσω από την υποτιθέμενη αριστεία, τοποθετεί σε καίριες πολιτικές θέσεις που διαχειρίζονται ευαίσθητα θέματα όπως αυτό των προσφύγων και των μεταναστών, άτομα με εμφανείς ακροδεξιές πεποιθήσεις, χωρίς οποιοδήποτε έλεγχο.\nΟ κύριος αυτός που τοποθετήθηκε διοικητής στη δομή του Πύργου έχει συγγράψει βιβλίο με τίτλο «Μιναρέδες: Οι Λόγχες του Ισλάμ στην Ευρώπη». Οποιοσδήποτε νοήμων άνθρωπος και μόνο αν διάβαζε αυτόν τον τίτλο θα προσπαθούσε να απομακρύνει όσο δυνατόν μακρύτερα τον συγγραφέα από οποιονδήποτε πρόσφυγα ή μετανάστη. Όχι και να τον βάλει διοικητή δομής.\nΑλλά τα πράγματα είναι πολύ απλά. Τη Νέα Δημοκρατία στις εκλογές του περασμένου Ιουλίου την ψήφισαν κάθε λογής εθνικιστές και ακροδεξιοί καθώς πείστηκαν από τον Κυριάκο Μητσοτάκη από όσα υποστήριζε για τη Συμφωνία των Πρεσπών καθώς και την πολεμική κατά του ΣΥΡΙΖΑ σχετικά με τους πρόσφυγες και τους μετανάστες.\nΗ πολιτική όμως αυτή άλλαξε πολύ γρήγορα και πλέον το κυβερνών κόμμα υπερθεματίζει για τις Πρέσπες, ενώ έχει διαφοροποιηθεί και στο μεταναστευτικό.\nΓια να μπορέσει να κρατήσει όσο το δυνατόν περισσότερους ακροδεξιούς και εθνικιστές ψηφοφόρους, ειδικά τώρα που πολλά πρόσωπα του χώρου αυτού κινούνται για τη δημιουργία κομμάτων, όπως το πρώην πρωτοπαλλήκαρο της Χρυσής Αυγής, τοποθετεί χωρίς ενδοιασμό σε κρίσιμες θέσεις άτομα που τη βοήθησαν τον Ιούλιο. Σκεφτείτε ποιοι ήταν διοικητές των στρατοπέδων συγκέντρωσης στη ναζιστική Γερμανία.\nΕίναι όμως μια ρουσφετολογική πολιτική η οποία είναι σίγουρο ότι δεν θα βγει σε καλό στον Κυριάκο Μητσοτάκη. Οσο στρέφει το κόμμα του προς τα ακροδεξιά, τόσο θα δυσανασχετούν οι κεντρώοι και φιλελεύθεροι ψηφοφόροι του.\nΑυτό φαίνεται ήδη από τις αντιδράσεις φιλικών του αρθρογράφων για τα καμώματα Κυρανάκη στην Προανακριτική Επιτροπή της Βουλής. Ο πρωθυπουργός μπροστά στην κρίση που έρχεται, ενεργοποιεί ότι όπλο πιστεύει ότι διαθέτει. Μόνο που αυτό θα τον καταστρέψει.\nPrevious PostΒραζιλία: Σοσιαλιστές αγρότες προστατεύουν τους φτωχούς που άφησε απροστάτευτους ο Μπολσονάρου\nNext PostΤα ονόματα των νεκρών\nΑφροδίτη Τζιαντζή https://www.efsyn.gr/ 2 Ιουνίου 2020


ΠΡΑΣΙΝΗ ΓΙΟΡΤΙΝΗ ΠΑΒΛΟΒΑ ΜΕ ΔΥΟ ΚΡΕΜΕΣ - Ντίνα Νικολάου\nStep 1 Για την πάβλοβα: Προθερμαίνω το φούρνο στους 150°C. Mε ένα μολύβι, σχεδιάζω ένα κύκλο διαμέτρου 26 εκ. σε ένα αντικολλητικό χαρτί ψησίματος. Αναποδογυρίζω το χαρτί και το απλώνω στη λαμαρίνα του φούρνου.\nStep 2 Βάζω στον κάδο του μίξερ τα ασπράδια και 1 κουταλιά από τη ζάχαρη και χτυπάω με το σύρμα μέχρι να δημιουργηθεί μια αφράτη μαρέγκα. Χωρίς να σταματήσω το μίξερ, αρχίζω να ρίχνω σιγά σιγά την υπόλοιπη ζάχαρη μέχρι η μαρέγκα να στέκεται δημιουργώντας μικρές, μαλακές κορυφές. Προσθέτω το πράσινο χρώμα και μόλις ενωθεί με τη μαρέγκα σταματάω το μίξερ.\nStep 3 Αδειάζω τη μαρέγκα στο αντικολλητικό χαρτί που έχω στη λαμαρίνα και με μια σπάτουλα, απλώνω απαλά, για να καλύψω όλη την επιφάνεια του σχεδιασμένου κύκλου. Οι κινήσεις πρέπει να είναι απαλές για να μην χαθεί ο όγκος της μαρέγκας.\nStep 4 Βάζω στο φούρνο και ψήνω για 45-50 λεπτά μέχρι να σκληρύνει. Σβήνω το φούρνο και αφήνω την πάβλοβα να κρυώσει μέσα στο φούρνο.\nStep 5 Για την κρέμα σοκολάτα: Σπάω την σοκολάτα σε ένα μπολ και την λιώνω σε μπεν μαρί ή στα μικροκύματα. Προσθέτω το μοσχοκάρυδο και το ουίσκι, ανακατεύω καλά και την αφήνω στην άκρη.\nStep 6 Βάζω την κρέμα γάλακτος σε ένα μπολ και χτυπάω με το σύρμα ή με το μίξερ χειρός μέχρι να δημιουργηθεί μια αφράτη σαντιγί σε μορφή γιαουρτιού. Ρίχνω την σαντιγί σε δόσεις στο μπολ με την σοκολάτα και ανακατεύω με απαλές κινήσεις μέχρι να ενωθούν καλά. Βάζω την κρέμα στο ψυγείο για 1 ώρα.\nStep 7 Για την κρέμα βανίλια: Βάζω το τυρί κρέμα και την ζάχαρη σε ένα μπολ και χτυπάω με το σύρμα μέχρι να αφρατέψει το τυρί. Προσθέτω την κρέμα γάλακτος και την βανίλια, συνεχίζοντας το χτύπημα μέχρι να δημιουργηθεί μια απαλή κρέμα. Αδειάζω την κρέμα σε σακούλα ζαχαροπλαστικής και βάζω και αυτή την κρέμα στο ψυγείο για 1 ώρα.\nStep 8 Σερβίρισμα: Συναρμολογώ την πάβλοβα λίγη ώρα πριν την σερβίρω. Βάζω τα κράνμπερις σε ένα μικρό μπολ και ραντίζω με το ουίσκι.\nStep 9 Βάζω την βάση σε μια ωραία, γιορτινή πιατέλα και απλώνω σε όλη την επιφάνεια την κρέμα σοκολάτα. Κατόπιν δημιουργώ ωραίες κορυφές από την κρέμα βανίλιας και στολίζω με τα κράνμπερις στραγγισμένα (δεν τα σκουπίζω, γιατί μου αρέσει να τρέξει λίγο αλκοόλ επάνω στην κρέμα). Σκορπίζω λίγες λευκές «πέρλες» σοκολάτας και σερβίρω αμέσως.\nΚατηγορία: Διεθνή, Επιδόρπια, Μους-Κρέμες, Σοκολάτα, Τούρτες-Πάστες, Χριστουγεννιάτικα


Πέμπτη, 22 Ιουλίου 2021 06:50\nΓενικά αίθριος θα είναι σήμερα ο καιρός και μόνο στην Πελοπόννησο και πιθανόν στην ανατολική Μακεδονία και τη Θράκη θα εκδηλωθούν τοπικοί όμβροι τις απογευματινές ώρες. Οι άνεμοι θα πνέουν στα πελάγη από βόρειες διευθύνσεις 4 με 6 και στο ανατολικό Αιγαίο τοπικά 7 μποφόρ. Η θερμοκρασία θα σημειώσει μικρή πτώση.\nΣτην κεντρική Μακεδονία, την ανατολική Θεσσαλία και τις Σποράδες προβλέπονται λίγες νεφώσεις παροδικά αυξημένες με πιθανότητα τοπικών βροχών. Στην υπόλοιπη χώρα ο καιρός θα είναι γενικά αίθριος, με πρόσκαιρες νεφώσεις στα ηπειρωτικά τις απογευματινές ώρες. Οι άνεμοι θα πνέουν από βόρειες διευθύνσεις 3 με 5 και στο Αιγαίο 6 με 7 μποφόρ. Η θερμοκρασία δεν θα σημειώσει αξιόλογη μεταβολή. Στα ηπειρωτικά θα φτάσει στους 35 βαθμούς, στα νησιά του Ιονίου, του ανατολικού Αιγαίου και τα Δωδεκάνησα τους 32 και στις Κυκλάδες και την Κρήτη τους 28 με 30 βαθμούς Κελσίου.


Παρενέργειες εμβολίων: Χρήσιμα στοιχεία\nΑγωνία για το εμβόλιο της AstraZeneca προκλήθηκε μετά τις εμφανιζόμενες παρενέργειες των προηγούμενων ημερών. Εντούτοις, από όλες τις πλευρές γίνεται έκκληση για ψυχραιμία αλλά πάνω απ' όλα για σωστή ενημέρωση από αξιόπιστες πηγές.\nΜια σειρά από χώρες πάντως, σταμάτησαν τους εμβολιασμούς, μέχρι να αποφασιστεί τι θα γίνει περαιτέρω.\nΤην προηγούμενη Πέμπτη αρχικά η Δανία διέκοψε προληπτικά τους εμβολιασμούς με το εμβόλιο της AstraZeneca.\nΗ Γερμανία επίσης, έχει σταματήσει την χρήση του, όπως και άλλες ευρωπαϊκές χώρες. Την ίδια στιγμή, ο Ευρωπαϊκός Οργανισμός Φαρμάκων ανακοίνωσε ως τώρα 30 περιστατικά διαταραχών πηκτικότητας μετά από το εν λόγω εμβόλιο, σε σύνολο 5 εκατ. εμβολιασμένων στον ευρωπαϊκό χώρο.\nΟι ενοχλήσεις εντούτοις, δεν φαίνεται να είναι πιο συχνές απ' ό,τι στον γενικό πληθυσμό.\nΗ AstraZeneca, ανακοίνωσε, από την πλευρά της την Κυριακή ότι από τα 17 εκατ. άτομα που εμβολιάστηκαν στην ΕΕ και το Ηνωμένο Βασίλειο, υπήρξαν 15 συμβάντα θρόμβωσης και 22 περιπτώσεις πνευμονικής εμβολής, σύμφωνα με στοιχεία που ελήφθησαν έως τις 8 Μαρτίου.\nΗ ανησυχία βέβαια, είναι έκδηλη και ειδικά πριν την έκτακτη σύσκεψη του Π.Ο.Υ., με δεδομένο ότι ο κόσμος έχει ποντάρει γενικά στα εμβόλια προκειμένου να αποφύγει να νοσήσει από COVID 19.\nΗ ανακοίνωση του Π.Ο.Υ.\nΟ Παγκόσμιος Οργανισμός Υγείας θεωρεί, σύμφωνα με την ανακοίνωση της Πέμπτης, ότι τα οφέλη του εμβολίου της AstraZeneca υπερτερούν των κινδύνων και συνιστά τη συνέχιση των εμβολιασμών.\nO ΠΟΥ τόνισε επίσης, ότι θρομβοεμβολικά περιστατικά συμβαίνουν συχνά και ότι εμβολιασμοί κατά του κορωνοϊού δεν θα περιορίσουν τις ασθένειες ή τους θανάτους από άλλα αίτια.\nΑναφέρθηκε τέλος, ότι σε εκτεταμένες εμβολιαστικές εκστρατείες, είναι συνηθισμένο διάφορες χώρες να αναφέρουν ανεπιθύμητα περιστατικά μετά την ανοσοποίηση.\nΑυτό δεν σημαίνει πως τα περιστατικά αυτά συνδέονται με το εμβόλιο, αλλά θεωρείται καλή πρακτική η διερεύνησή τους, ενώ δείχνει ότι το σύστημα παρακολούθησης λειτουργεί και υπάρχουν αποτελεσματικοί έλεγχοι, κατέληξε ο Π.Ο.Υ στην ανακοίνωσή του.\nΕμβολιασμένοι & παρενέργειες\nΠώς, όμως, θα πρέπει να αντιμετωπίσουν το ενδεχόμενο της εμφάνισης παρενεργειών αυτοί που έχουν ήδη κάνει το εμβόλιο; Ποιες πραγματικά είναι αυτές οι παρενέργειες και πότε πρέπει να αποταθούν στον θεράποντα ιατρό οι εμβολιασμένοι;\nΠρώτα απ' όλα, δεν είναι ακόμη σαφές ότι αιτία για τις παρενέργειες αυτές είναι το προαναφερόμενο εμβόλιο. Οι θρομβώσεις, με λίγα λόγια, μπορεί να προκλήθηκαν από άλλες αιτίες.\nΑκόμη και στην περίπτωση που υπάρχει αιτιακή συνάφεια, οι θρομβώσεις αυτές είναι μια πολύ σπάνια παρενέργεια.\nΕντούτοις, οι εμβολιασμένοι θα πρέπει να είναι προσεκτικοί στην περίπτωση που κάτι δεν πάει καλά με την υγεία τους αρκετές μέρες μετά τον εμβολιασμό.\nΣύμφωνα με το Γερμανικό Ινστιτούτο για τα εμβόλια και τα βιοιατρικά φάρμακα Paul Ehrlich, ο παρατεταμένος ισχυρός πονοκέφαλος ή η στικτή δερματική αιμορραγία θα μπορούσε να αποτελέσει την αφορμή για να καταφύγουμε στον θεράποντα ιατρό μας και να υποβληθούμε σε κάποιου είδους θεραπεία.\nΑυτό, όμως, όταν τα συμπτώματα αυτά κρατούν για μέρες. Στην περίπτωση δηλαδή ενός πονοκεφάλου που εκδηλώνεται για μικρότερο χρονικό διάστημα, αυτό δεν σημαίνει πως πρόκειται για κάποια σοβαρή παρενέργεια.\nΤόσο τα ανυσματικά εμβόλια όπως τα εμβόλια κατά της COVID 19 της AstraZeneca ή της Johnson & Johnson καθώς και τα εμβόλια mRNA της Biontech/Pfizer και της Moderna προκαλούν συχνότερα εμβολιαστικές αντιδράσεις σε σύγκριση με τα κοινά εμβόλια.\nΟι αντιδράσεις αυτές είναι δυσάρεστες, όχι, όμως, επικίνδυνες και εξαφανίζονται όταν το εμβόλιο αφομοιωθεί σταδιακά στο σώμα.\nΣύμφωνα με τις οδηγίες χρήσης του εμβολίου της AstraZeneca, περισσότεροι από ένας στους δέκα ανθρώπους αντιμετωπίζουν μετά τον εμβολιασμό πόνο, πίεση, θερμότητα, κνησμό ή μώλωπες στο σημείο που γίνεται το εμβόλιο.\nΠολύ συχνές αντιδράσεις περιλαμβάνουν επίσης κόπωση, δυσφορία, ρίγη ή αυξημένη θερμοκρασία, κεφαλαλγία, ναυτία και μυϊκό πόνο.\nΈνα στα δέκα άτομα που εμβολιάστηκαν εμφανίζουν επίσης οίδημα στο σημείο της παρακέντησης, πυρετό με θερμοκρασία άνω των 38, έμετο και διάρροια.\nΣπάνια, σε έως και ένα στα εκατό άτομα, παρουσιάζονται συμπτώματα όπως χαμηλότερη όρεξη, διογκωμένοι λεμφαδένες, εφίδρωση ή εξάνθημα.\nΗ καθυστέρηση των εμβολιασμών είναι επικίνδυνη\nΤο εμβόλιο πάντως, της AstraZeneca αποτρέπει τη σοβαρή έως θανατηφόρα εξέλιξη της νόσου με σχεδόν απόλυτη βεβαιότητα και μειώνει σημαντικά τον κίνδυνο νόσησης - κατά περίπου 60 έως 80%, σύμφωνα με τα υπάρχοντα διαθέσιμα στοιχεία.\nΣυνεπώς, η καθυστέρηση των εμβολιασμών δεν είναι χωρίς κίνδυνο και μπορεί να κοστίσει σε ανθρώπινες ζωές.\nΣύμφωνα με στοιχεία από μεγάλες μελέτες Φάσης ΙΙΙ, το εμβόλιο της AstraZeneca μειώνει τον κίνδυνο covid-19 κατά 80% τουλάχιστον τρεις μήνες μεταξύ την χορήγηση και των δύο δόσεων του εμβολίου.\nΔοκιμές εμβολίου σε παιδιά από την Moderna\nΤέλος, αξίζει να σημειωθεί, ότι την ίδια στιγμή που συνέβησαν όλα αυτά με το εμβόλιο της AstraZeneca, η Moderna άρχισε να δοκιμάζει το εμβόλιο COVID-19 σε παιδιά ηλικίας από 6 μηνών έως 11 ετών.\nΗ δοκιμή περιλαμβάνει υγιή παιδιά από τις ΗΠΑ και τον Καναδά και θα διεξαχθεί σε δύο μέρη, σύμφωνα με ανακοίνωση της εταιρείας.\nΣτο πρώτο στάδιο, η εταιρεία θα ελέγξει πώς οι συμμετέχοντες ανταποκρίνονται σε διαφορετικά επίπεδα δόσης του εμβολίου.\nΤα παιδιά ηλικίας άνω των 2 ετών μπορεί να λαμβάνουν 50 ή 100 μικρογραμμάρια εμβολίου ανά δόση, ενώ τα παιδιά κάτω των 2 ετών μπορεί να λαμβάνουν 25, 50 ή 100 μικρογραμμάρια.\nΚάθε παιδί θα λάβει συνολικά δύο δόσεις, με κάθε δόση να διαχωρίζεται σε διάστημα 28 ημερών, το ίδιο διάστημα με τα πλάνα που δόθηκαν σε ενήλικες.


Τι είναι οι Στόχοι Βιώσιμης Ανάπτυξης; - AIESEC στην Ελλάδα\nΤον Αύγουστο του 2015 οι 193 χώρες του Οργανισμού Ηνωμένων Εθνών θέσπισαν 17 Στόχους Βιώσιμης Ανάπτυξης, με σκοπό να έχουν επιτευχθεί έως το 2030. Η AIESEC σε συνεργασία με τον ΟΗΕ συμβάλλει στην επίτευξη αυτών των στόχων μέσω του εθελοντικού προγράμματος Global Volunteer.\nΠως το Global Volunteer συμβάλλει έμπρακτα στην προσπάθεια του ΟΗΕ;\nΚάθε εθελοντική ευκαιρία της AIESEC αντιστοιχεί σε έναν στόχο. Οι εθελοντές δηλαδή προσφέρουν εθελοντικά για να πετύχουν τον στόχο που καθορίζει το πρόγραμμα.\nΟ Στόχος 4 έχει να κάνει με την ποιοτική εκπαίδευση για όλους. Σε ένα εθελοντικό πρόγραμμα που αντιστοιχεί στον τέταρτο στόχο ο κάθε εθελοντής προσφέρει σε κάποιο εκπαιδευτικό ίδρυμα και προσπαθεί να κάνει την εκπαίδευση πιο δημιουργική και προσβάσιμη σε όλους. Αν θες να δεις πως είναι ένα τέτοιο πρόγραμμα πάτα εδώ.\nΟ πέμπτος στόχος αφορά στην ισότητα των φύλων και τον τερματισμό κάθε μορφής διακρίσεων κατά των γυναικών σε όλο τον πλανήτη όπως και την εξάλειψη κάθε μορφής βίας και επιβλαβών τακτικών προς τις γυναίκες και τα κορίτσια. Εάν θες να δεις πως μπορείς και εσύ να προσφέρεις για αυτόν τον σκοπό μπες εδώ.\nΟ δέκατος στόχος έχει να κάνει με τις ίσες ευκαιρίες, όσον αφορά στους μισθούς, στη φορολογία, στην πρόσβαση στη δημόσια υγεία, εκπαίδευση κ.α. ανεξαρτήτως φύλου, ηλικίας, εθνικότητας, θρησκείας και ειδικών ικανοτήτων. Αν ψάχνεις μια τέτοια ευκαιρία πάτα εδώ.\nΟ δέκατος πέμπτος στόχος αφορά στην διατήρηση και τη βιωσιμότητα της χερσαίας ζωής. Οι εθελοντές αυτού του στόχου προσπαθούν για την προώθηση της βιώσιμης χρήσης των χερσαίων οικοσυστημάτων, την καταπολέμηση της ερημοποίησης και την αναστροφή της υποβάθμισης του εδάφους και της βιοποικιλότητας. Πάτα εδώ για να δεις πώς είναι μια ευκαιρία που αντιστοιχεί στο στόχο 15.\nΟι παραπάνω ευκαιρίες είναι μερικές μόνο από αυτές που υπάρχουν σε αντιστοιχία με τους Στόχους Βιώσιμης Ανάπτυξης των Ηνωμένων Εθνών. Εάν σε ενθουσιάζει και εσένα η ιδέα να προσφέρεις έμπρακτα σε καθημερινά προβλήματα του πλανήτη και της κοινωνίας μας κάνε τώρα εγγραφή στο aiesec.gr/global-volunteer και ζήσε την εμπειρία!!!


Αποτελέσματα Ευρωπαϊκό Κύπελλο 3x3 U18 2017, ΜΠΑΣΚΕΤ Ευρώπη - Flashscore\nΑποτελέσματα Ευρωπαϊκό Κύπελλο 3x3 U18 2017, σκορ, βαθμολογίες.\nΒοήθεια: Είσαστε στην σελίδα Ευρωπαϊκό Κύπελλο 3x3 U18 2017 στο τμήμα ΜΠΑΣΚΕΤ/Ευρώπη. Το Flashscore.gr παρέχει αποτελέσματα Ευρωπαϊκό Κύπελλο 3x3 U18 2017, βαθμολογίες και λεπτομέρειες αγώνα. Εκτός από τα σκορ της διοργάνωσης Ευρωπαϊκό Κύπελλο 3x3 U18 2017, στο Flashscore.gr μπορείτε να βρείτε 5000+ διοργανώσεις για περισσότερα από 30+ σπορ σε όλο τον κόσμο. Η υπηρεσία σκορ Ευρωπαϊκό Κύπελλο 3x3 U18 2017 είναι σε πραγματικό χρόνο και ανανεώνεται ζωντανά.


Ποιοι έχουν βάλει στο μάτι τις ελληνικές καταθέσεις – Δανειολήπτες ενημερωμένοι και όχι απελπισμένοι\nshort URL: https://wp.me/p32EV1-5yx\nΤο πρώτο κύμα των καταθέσεων που έφυγαν από την Ελλάδα έγινε από τους λεγόμενους «ισχυρούς του χρήματος», στις αρχές του 2010, και είχε προορισμό χώρες της ευρωζώνης (Γερμανία, Βρετανία, Κύπρο) και την Ελβετία. Η μεταφορά του χρήματος εντός ευρωζώνης είναι απολύτως νόμιμη, εφόσον γίνεται διατραπεζικά (η μεταβιβάζουσα τράπεζα εγγυάται την προέλευση και τη νομιμότητα του χρήματος που μεταβιβάζει) εφόσον καλύπτεται από φορολογικές διαβεβαιώσεις του καταθέτη. Τα πιο σημαντικά δικαιώματα που εκχωρεί η Ε.Ε. στους πολίτες της είναι οι λεγόμενες τέσσερις θεμελιώδεις ελευθερίες: μετακίνηση εργασίας, αγαθών, υπηρεσιών και κεφαλαίου. Το άρθρο 66 της συμφωνίας αναφέρει ότι η ελευθερία κίνησης κεφαλαίων μπορεί να ανασταλεί αλλά μόνο σε σχέση με τρίτες χώρες. Δηλαδή μπορεί να ανακληθεί, για να σταματήσουν, π.χ., οι ελληνικές εκροές προς την Ελβετία, αλλά όχι προς τη Γερμανία. Κι αυτός είναι ίσως ο πιο σημαντικός λόγος για τον οποίο η έξοδος κάποιας χώρας από την ευρωζώνη δεν μπορεί να πραγματοποιηθεί νομικά εντός της Ε.Ε. Και επομένως, το ένα συμπαρασύρει και το άλλο…\nΔεν υπάρχει αμφιβολία ότι πίσω από τα οργανωμένα δημοσιεύματα, τη δημιουργία «κλίματος» και τις πιέσεις κρύβονται οι δυνάμεις που επιδιώκουν να αγοράσουν την επόμενη ημέρα της Ελλάδας αντί πινακίου φακής. Τα δημοσιεύματα μεγάλωνμιντιακών οργανισμών, που προεξοφλούν την έξοδο της χώρας από ευρώ και Ε.Ε. αλλά και τη δημιουργία κλίματος πανικού στους καταθέτες αποσκοπούν ακριβώς σε αυτό: στην κατάρρευσης της Ελλάδας, ώστε να αγοραστεί όσο φθηνότερα γίνεται. Στην προσπάθεια αυτήν, ο μοχλός της τραπεζικής εξόδου είναι το τελευταίο όπλο. Ακόμη και το ενδεχόμενο… δήμευσης των καταθέσεων, εάν έρθει ο ΣΥΡΙΖΑ στην εξουσία, «έπαιξε» στην προσπάθεια να καλλιεργηθεί «κλίμα» ανασφάλειας, ενώ στην πραγματικότητα ο σχηματισμός μίλησε (άστοχα, είναι η αλήθεια, με τη συγκεκριμένη διατύπωση) για αξιοποίηση της καταθετικής βάσης με στόχο την ανάπτυξη… Στα ξένα κοράκια θα πρέπει βέβαια να προστεθούν και ορισμένα εγχώρια συμφέροντα – αρπακτικά, που, έχοντας ήδη μεταφέρει το ρευστό τους στο εξωτερικό και διατηρώντας το με ελάχιστο κόστος, βλέπουν με γλυκό μάτι μια επιστροφή στη δραχμή, για να αγοράσουν και αυτοί φθηνά τους κόπους των συμπατριωτών τους.\n[sc:Πηγή id=”http://topontiki.gr/article/35846″ ]\n← Ακέραιη η ανεξαρτησία της κεντρικής τράπεζας, τονίζει η Τράπεζα της Ελλάδος\nFitch: Είναι απίθανο να βγεί η Ελλάδα από το ευρώ →


Θέλει τον Άγκρα ο Παναθηναϊκός - Νέα Κρήτη\nΘέλει τον Άγκρα ο Παναθηναϊκός\nΟ Σαλβαδόρ Άγκρα φαίνεται να βρίσκεται στο στόχαστρο του Παναθηναϊκού σύμφωνα με δημοσιεύματα από το εξωτερικό.\nΟ Πορτογάλος μεσοεπιθετικός της Μπέτις αγωνίστηκε στο δεύτερο μισό της σεζόν στη Σιένα και φέρεται να επιθυμεί να παίξει και πάλι σε άλλη ομάδα για να έχει περισσότερο χρόνο συμμετοχής.\n"Ο Παναθηναϊκός έχει ήδη ενημερώσει τον Άγκρα πως θέλει να τον αποκτήσει για τη νέα σεζόν, προκειμένου να ανταγωνιστεί τον Ολυμπιακό για το πρωτάθλημα", αναφέρει το δημοσίευμα, ενώ προσθέτει πως και η Ελλάς Βερόνα, που εξασφάλισε την άνοδό της στη Serie A, ενδιαφέρεται για τον παίκτη.\nΟ Άγκρα έχει γεννηθεί στις 11 Νοεμβρίου του 1991, αναδείχθηκε από τις ακαδημίες της Βαρζίμ και έπαιξε στην Ολιανένσε, ενώ το Γενάρη του 2012 αποκτήθηκε από την Μπέτις παραμένοντας όμως ως το τέλος της σεζόν στην Πορτογαλία. Φέτος άρχισε τη σεζόν στην Ισπανία έχοντας 14 συμμετοχές και 1 γκολ, αλλά το χειμώνα δόθηκε δανεικός στη Σιένα, με την οποία πραγματοποίησε 9 εμφανίσεις. Αγωνίζεται στα άκρα της επίθεσης (κυρίως δεξιά) και πίσω από τον σέντερ φορ, ενώ είναι μέλος των «μικρών» ομάδων της Πορτογαλίας.


Περιβάλλον και Εκπαίδευση: Ιστορίες με μάγους και μάγισσες...\nΌμως μετά από λίγα χρόνια η Μαριντέλ γέννησε ένα κοριτσάκι που την ονόμασε Χαριμέλ. ¨Ηταν τόσο χαρισματική αλλά μεγαλώνοντας χρησιμοποιούσε τη μαγεία της σε όλους και έκανε άσχημα πράγματα στους χωρικούς.\nΤότε οι γονείς της για να μη γίνει κάτι χειρότερα, πήραν τη μικρή και έφυγαν μακριά απ’ το χωριό σε ένα απομονωμένο μέρος χωρίς να βλέπουν κανέναν.\nΗ μικρή μάγισσα όμως δεν μπορούσε να ζήσει εκεί γιατί δεν υπήρχε ενδιαφέρον γι’ αυτήν. Έτσι μια νύχτα το’ σκασε και έφυγε μακριά.\nΟι γονείς της είχαν τόση δύναμη κι όμως η δική της ήταν δυνατότερη και δεν μπορούσαν να τη βρούνε. Κάθε μέρα που περνούσε μαράζωναν απ’ τον καημό τους και τελικά πέθαναν με την ελπίδα ότι η κόρη τους μεγαλώνοντας θα αξιοποιούσε τη δύναμή της για καλό σκοπό και θα γινόταν καλός άνθρωπος σαν κι αυτούς.\nΠριν από χιλιάδες χρόνια υπήρχε κρυμμένη ανάμεσα στα σύννεφα μια χώρα διαφορετική από τις άλλες. Λεγόταν Γαλλοπονία και εκεί ζούσαν όλες οι καλές μάγισσες και μάγοι που προστάτευαν τη γη από τους εξωγήινους.\nΜια ηλιόλουστη, ήσυχη, καλοκαιρινή μέρα ο μάγος Προυφ και η μάγισσα Κόλιν είχαν μια περίεργη συζήτηση που τους έβαλε σε σκέψεις:\n-Μήπως οι άνθρωποι μας εκμεταλλεύονται τόσα χρόνια; είπε ο Προυφ.\n-Τι εννοείς; ρώτησε η Κόλιν ανυποψίαστη.\n-Εννοώ, ότι τόσα χρόνια τους προστατεύουμε κι αυτοί ούτε ένα ευχαριστώ δεν έχουν πει.\n-Να κάνουμε επανάσταση, να αφήσουμε αφύλαχτη τη γη να δουν τότε πόσο μας χρειάζονται, να εκτιμήσουν αυτά που κάνουμε εμείς.\n-Καλά λες. Πάω να το διαδώσω σε όλη τη χώρα, είπε ο Προυφ και έφυγε βιαστικά.\nΣε λίγη ώρα όλη η χώρα ήξερε για την επανάσταση που θα έκαναν. Όλοι οι μάγοι και οι μάγισσες της Γαλλοπονίας συμφώνησαν και μάζεψαν τα πράγματά τους και εξαφανίστηκαν. Πήγαν στον πλανήτη Αφροδίτη. Εκεί κάθισαν για να δείξουν στους ανθρώπους πως είναι σημαντικοί και πως θα πρέπει να τους ευχαριστούν για όλα αυτά τα πράγματα που κάνουν.\nΠέρασε πολύς καιρός, πολλοί άνθρωποι αναζητούσαν τους μάγους και τις μάγισσες. Προσεύχονταν και τους έλεγαν να γυρίσουν πίσω και πως τώρα πια θ’ αλλάξουν τα πράγματα.\nΌταν πια αποφάσισαν να γυρίσουν πίσω όλα έγιναν όπως είχαν υποσχεθεί οι άνθρωποι. Τώρα πια όλοι ζούσαν ειρηνικά.\nΟι μάγοι και οι μάγισσες πλέον ζούσαν ήρεμα, με αγάπη και ταπεινότητα ο ένας για τον άλλον. Έτσι όπως αυτοί έζησαν καλά ας ζήσουμε και εμείς τώρα…\nΤο πιο διασκεδαστικό παιχνίδι με χαρτιά που έκανα ήταν αυτό με μια μάγισσα. Παίζαμε για πολλή ώρα. Επειδή έχασε άρχισα να γελώ. Εκείνη θύμωσε και με μεταμόρφωσε σε ποντίκι. Ύστερα έβαλε τη γάτα της να με κυνηγάει. Εκείνη τη στιγμή είδα μια ποντικοφωλιά και μπήκα μέσα. Δεν πίστευα στα μάτια μου. Η πόλη ήταν φτιαγμένη από τυρί. Σαν ποντίκι που ήμουν δεν άντεξα άλλο και πήρα ένα κομμάτι τυρί. Τα υπόλοιπα ποντίκια που δεν με ήξεραν νευρίασαν και με πέταξαν έξω.\nΕκεί που γυρνούσα είδα τους γονείς μου να μιλάνε. Κανονίζανε τι δώρο θα μου πάρουν τα Χριστούγεννα. Τελικά είναι ωραία να είσαι ποντίκι, γιατί ακούς τι λένε οι άλλοι. Καθώς έφευγα συνάντησα τη μάγισσα. ¨Ηταν πολύ θυμωμένη επειδή ξέφυγα απ’ τη γάτα της. Είδε πως περνούσα καλά και με μεταμόρφωσε σε γάτα. Τότε άρχισε να με κυνηγάει ο σκύλος της. Όταν ένιωθα την ανάσα του να με πλησιάζει άκουσα μια φωνή να μου λέει: «Στέλλα! ξύπνα! είναι ώρα να πας σχολείο!» Όταν ξύπνησα κατάλαβα πως όλα ήταν ένα όνειρο, μια φαντασίωση. ¨Όταν πήγα να πλύνω τα δόντια μου με ρώτησε η μαμά μου: «Τι κάνει ένα κομμάτι τυρί κάτω απ’ το κρεβάτι σου;» Ίσως τελικά να μην ήταν μόνο ένα όνειρο…


Βόρεια Κορέα: Μα πού είναι ο Κιμ Γιονγκ-Ουν; – News.gr\nΒόρεια Κορέα: Μα πού είναι ο Κιμ Γιονγκ-Ουν;\nΠού είναι λοιπόν ο Κιμ Γιονγκ-Ουν; Πάσχει από ουρική αρθρίτιδα ή έχει απλή κόπωση; Στις φήμες που δίνουν και παίρνουν στην Ασία για την κατάσταση της υγείας του βορειοκορεάτη ηγέτη, ο οποίος έχει να εμφανιστεί δημόσια τουλάχιστον τις τελευταίες τρεις εβδομάδες, απάντησε σήμερα η Πιονγκγιάνγκ με τα κρατικά μέσα ενημέρωσης να μεταδίδουν ότι ο Κιμ Γιονγκ Ουν υποφέρει από δυσφορία, στην πρώτη επίσημη ανακοίνωση για την κατάσταση της υγείας του.\n"Ο πλούτος και η ευημερία του σοσιαλισμού μας οφείλεται αναμφισβήτητα στις επίπονες προσπάθειες του στρατάρχη μας, ο οποίος συνεχίζει να φωτίζει το δρόμο για τους ανθρώπους, όπως το τρεμόπαιγμα μιας φλόγας, παρ' ότι υποφέρει από δυσφορία", ακούγεται να λέει ο αφηγητής του ωριαίου ντοκιμαντέρ.\nΤο ντοκιμαντέρ προβλήθηκε έπειτα από προ-ηχογραφημένη εκπομπή για τη νέα συνεδρίαση της Ανώτατης Λαϊκής Συνέλευσης της Βόρειας Κορέας από την οποία ο Κιμ Γιονγκ Ουν ήταν ο μεγάλος απών. Ο βορειοκορεάτης ηγέτης δεν μετείχε αυτή την εβδομάδα στην έναρξη των εργασιών του κοινοβουλίου που συνεδριάζει έως δύο φορές το χρόνο για να εγκρίνει τις αποφάσεις του μοναδικού κόμματος λενινιστικής ιδεολογίας στη χώρα.\nΗ τελευταία φορά που εμφανίστηκε στην κρατική τηλεόραση ήταν στις 3 Σεπτεμβρίου στην Πιονγκγιάνγκ, ημερομηνία κατά την οποία παρακολούθησε συναυλία μαζί με τη σύζυγό του Ρι Σολ-Γιου.\nΤον Ιούλιο, εμφανίσθηκε κουτσαίνοντας στην επετειακή εκδήλωση για την 20η επέτειο από τον θάνατο του παππού του Κιμ Ιλ Σουνγκ, ιδρυτή του καθεστώτος. Ειπώθηκαν πολλά για την αδυναμία αυτή: έχει ουρική αρθρίτιδα; τραυματίστηκε στο "πεδίο της τιμής" ενώ έδινε τις σπουδαίες συμβουλές του σε εργάτες, μηχανικούς ή αξιωματικούς του στρατού;\nΟ Κιμ πήρε γρήγορα αρκετά κιλά από τότε που ανέλαβε την εξουσία, μετά τον θάνατο του πατέρα του από καρδιακή προσβολή το 2011, σύμφωνα με φωτογραφίες που δημοσιεύτηκαν από τα κρατικά μέσα ενημέρωσης.\nΠαρατηρητές της Βόρειας Κορέας εικάζουν ότι το βάρος του Κιμ και το οικογενειακό ιστορικό μπορεί να συνέβαλαν στα προβλήματα υγείας του.\n"Κρίνοντας από το βάδισμά του, φαίνεται ότι πάσχει από ουρική αρθρίτιδα—νόσο που οφείλεται στη διατροφή και τη γενετική προδιάθεση που ταλαιπωρεί και άλλα μέλη της οικογένειας του Κιμ", δήλωσε ο Μάικ Μάντεν, ειδικός για θέματα της βορειοκορεατικής ηγεσίας και αναλυτής στην ιστοσελίδα 38 North.\nΠαρότι τροφοδοτεί συχνά τις φήμες όταν πρόκειται για τον εχθρό της στο βορρά, η Νότια Κορέα αυτή τη φορά τηρεί χαμηλούς τόνους. Σε συνέντευξη Τύπου σήμερα το υπουργείο Ενοποίησης αρνήθηκε να κάνει εικασίες για το θέμα, όταν ρωτήθηκε σχετικά. "Η Βόρεια Κορέα δεν έχει κάνει καμιά επίσημη ανακοίνωση... και συνεπώς δεν έχουμε κανένα σχόλιο. Εξετάζουμε διάφορες υποθέσεις, όπως τις φήμες για την κατάσταση της υγείας του", δήλωσε η εκπρόσωπος.\nΠέθανε σε ηλικία 106 ετών ο θρύλος του κινηματογράφου Νόρμαν Λόιντ


Πώς να πάρετε δισκία 5 ημερών για κυστίτιδα; - Ανατομία\nΣτις περισσότερες περιπτώσεις, η φλεγμονή της ουροδόχου κύστης είναι μολυσματική, με τους διάφορους μικροοργανισμούς να είναι ο αιτιολογικός παράγοντας, αλλά συνηθέστερα είναι βακτηρίδια. Αυτή η μορφή κυστίτιδας απαιτεί την υποχρεωτική χρήση αντιμικροβιακών παραγόντων και αντιβιοτικών. Το 5-NOK είναι ένα αντιβακτηριακό φάρμακο αποτελεσματικό στις παθολογικές καταστάσεις του ουρογεννητικού συστήματος.\nΤο 5-NOK αναφέρεται ως ουροανθεκτικά, επομένως συνταγογραφείται κυρίως για κυστίτιδα και ουρηθρίτιδα. Μετά από χορήγηση από το στόμα, η δραστική ουσία απορροφάται ταχέως και μέσα σε 2 ώρες υπάρχει μέγιστη συγκέντρωση νιτροξολίνης στο σώμα.\nΒασικοί κανόνες για τη χρήση του φαρμάκου 5 Νύχτα για κυστίτιδα\nΓια τη θεραπεία φλεγμονωδών διεργασιών στην ουροδόχο κύστη, οι οποίες προκαλούνται από την παρουσία βακτηριακής μικροχλωρίδας, χρησιμοποιούνται αντιβιοτικά.\nΓια πάνω από 50 χρόνια, το φάρμακο 5 Knock έχει χρησιμοποιηθεί ευρέως από τους ουρολόγους.\nΤο άρθρο θα συζητήσει τα χαρακτηριστικά της χρήσης του σε κυστίτιδα και άλλες ασθένειες του ουροποιητικού συστήματος.\nΘεραπεύει τα αντιμικροβιακά φάρμακα της ομάδας οξυκινολίνης. Το κύριο συστατικό του Knock 5 είναι ένα συνθετικό παράγωγο της 8-υδροξυκινολίνης-νιτροξολίνης.\nΜεταξύ των επιπρόσθετων συστατικών θα πρέπει να επιλέξετε ποβιδόνη, άμυλο αραβοσίτου, στεατικό μαγνήσιο, τάλκη, διοξείδιο του πυριτίου και άλλα.\nλόγω του κύριου συστατικού παραβίασε τη διαδικασία αναπαραγωγής DNA παθογόνων μικροοργανισμών.\nαναστέλλει την αναπνευστική λειτουργία των βακτηρίων λόγω της δέσμευσης πρωτεϊνικών ενώσεων στις κυτταρικές μεμβράνες.\nδιαταραγμένες αντιδράσεις οξειδοαναγωγής.\n5 Το Nok έχει ισχυρό βακτηριοκτόνο και βακτηριοστατικό αποτέλεσμα. Καταστέλλει πολλούς παθογόνους μικροοργανισμούς: στρεπτόκοκκους, ουρεπλάσμα, Escherichia coli, εντεροβακτήρια, σαλμονέλλα, τριχομονάδα, γονόρροια και παθογόνα φυματίωσης.\nΜετά την από του στόματος χορήγηση υπάρχει ταχεία απορρόφηση των συστατικών του φαρμάκου από τα εντερικά τοιχώματα, η μέγιστη συγκέντρωση σημειώνεται μετά από 2 ώρες. Ο μεταβολισμός εμφανίζεται στα κύτταρα του ήπατος. Εκκρίνεται κυρίως με τα ούρα, που υπάρχουν σε μικρές ποσότητες στη χολή.\nΟ χρόνος ημίσειας ζωής είναι 2 ώρες, δεν έχει τη δυνατότητα να συσσωρεύεται στο σώμα. Σε σχέση με αυτό το χαρακτηριστικό της θεραπείας με αυτό το φάρμακο είναι συχνές δόσεις (κάθε 2-3 ώρες).\nΔιατίθεται σε μορφή δισκίων στρογγυλό σχήμα, πορτοκαλί. Η συγκέντρωση του δραστικού συστατικού είναι 50 mg. Συσκευάζονται σε φιάλη πολυβινυλίου 50 τεμαχίων.\nΤο φάρμακο 5 Nok συνταγογραφείται για διάφορες μολυσματικές ασθένειες του ουρογεννητικού συστήματος:\nΑυτό το φάρμακο χρησιμοποιείται συχνά για τη θεραπεία της χρόνιας μετατραυματικής κυστίτιδας ή μιας δευτερογενούς μορφής της νόσου (παρουσία βακτηριακής χλωρίδας στην ανάλυση των ούρων).\nΔιορίζεται για την πρόληψη της μόλυνσης του ουροποιητικού συστήματος μετά από μη προστατευμένο σεξ, παρουσία λοίμωξης στον πρωκτό ή στην μετεγχειρητική περίοδο. Συχνά χρησιμοποιείται πριν από την εκτέλεση katerizatsii, κυστεοσκόπηση ή χειρουργική επέμβαση στα όργανα του ουροποιητικού συστήματος.\nΣτη συνέχεια, η παθογόνος μικροχλωρίδα εξαπλώνεται στην περιοχή της ουροδόχου κύστης και εισέρχεται στα νεφρά. Οι δευτερογενείς μορφές κυστίτιδας εντοπίζονται κυρίως στους άνδρες λόγω του σχηματισμού του αδενώματος του προστάτη.\nαυξημένη ανοσία στα συστατικά του φαρμάκου, η οποία μπορεί να προκαλέσει ισχυρή αλλεργική αντίδραση.\nδυσλειτουργία των ούρων.\nΤα παιδιά κάτω των 3 ετών αντιμετωπίζονται υπό την αυστηρή επίβλεψη ιατρού με ημερήσια ρύθμιση της δόσης.\n5 Το νύχι στη θεραπεία της κυστίτιδας αποδίδεται μεμονωμένα για κάθε ασθενή, ανάλογα με την ηλικία του και τη σοβαρότητα της νόσου.\nΈνα χαρακτηριστικό αυτού του φαρμάκου είναι η συχνότητα λήψης αυτού, πραγματοποιείται με σκοπό τη διατήρηση της απαιτούμενης συγκέντρωσης του δραστικού συστατικού του αντιβιοτικού. Η πορεία της θεραπείας είναι μεγάλη.\nΓια τη θεραπεία της οξείας κυστίτιδας σε ενήλικες ασθενείς και παιδιά από 14 ετών που συνταγογραφούνται 2 δισκία 4 φορές την ημέρα, η ημερήσια δόση δεν πρέπει να υπερβαίνει τα 400 mg. Για καλύτερη απορρόφηση του δισκίου συνιστάται να πίνετε κατά τη διάρκεια ενός γεύματος ή μετά, χωρίς μάσημα.\nΗ διάρκεια της θεραπείας είναι 30 ημέρες. Για τη θεραπεία χρόνιων λοιμώξεων του ουροποιητικού συστήματος, οι γιατροί συνταγογραφούν 5 Nok στην ακόλουθη πορεία: 14 ημέρες, 400 mg την ημέρα, στη συνέχεια ένα διάλειμμα για 14 ημέρες. Ως αποτέλεσμα, πρέπει να ξοδέψετε 2-3 τέτοιες επαναλήψεις (με αποτέλεσμα η συνολική διάρκεια να είναι 4-5 μήνες).\nΕίναι σημαντικό να σημειωθεί ότι για να μειωθεί ο κίνδυνος ανάπτυξης δυσμενών συμπτωμάτων, δεν συνιστάται να πίνετε το αντιβιοτικό για περισσότερο από ένα μήνα σε συνεχή πορεία. Για να βελτιωθεί η αντιβακτηριδιακή δράση, είναι απαραίτητο να ακολουθήσετε το σχήμα πόσης κατά τη διάρκεια της θεραπείας (τουλάχιστον 2 λίτρα υγρού την ημέρα). Αυτός ο όγκος παρέχει την καλύτερη απέκκριση των παθογόνων μικροοργανισμών μαζί με τα ούρα.\nΤο Nok δεν συνιστάται για αυτή την κατηγορία ασθενών. Ένα αντιβιοτικό συνταγογραφείται μόνο ως έσχατη λύση, όταν το αποτέλεσμα της δράσης του είναι υψηλότερο από τον κίνδυνο βλάβης του εμβρύου. Για την περίοδο λήψης η γαλουχία πρέπει να σταματήσει προσωρινά.\nΤο Nok δεν χορηγείται σε παιδιά κάτω των 12 μηνών. Σε σοβαρές περιπτώσεις, η χρήση του επιτρέπεται από την ηλικία των 3 μηνών. Η δοσολογία υπολογίζεται με βάση το βάρος του παιδιού: 25 mg ανά kg σωματικού βάρους ανά ημέρα. Μια εφάπαξ δόση δεν πρέπει να υπερβαίνει τα 6,25 mg ανά κιλό βάρους του μωρού.\nΌταν χρησιμοποιείται για τη θεραπεία των βρεφών, συνιστάται να αλέθετε ένα χάπι και να το αραιώνετε λίγο στο νερό ή στο μητρικό γάλα. Για να δώσετε σε ένα παιδί ένα κουταλάκι του γλυκού, το χρονικό διάστημα μεταξύ των δόσεων πρέπει να είναι τουλάχιστον 4-5 ώρες. Κατά τη διάρκεια της θεραπείας, βεβαιωθείτε ότι έχετε πάρει προβιοτικά για να αποκαταστήσετε την κανονική εντερική μικροχλωρίδα.\nΜέχρι σήμερα, οι περιπτώσεις υπερδοσολογίας δεν έχουν καταγραφεί. Η υπέρβαση της συνιστώμενης δόσης μπορεί να επιδεινώσει τα δυσμενή συμπτώματα.\nΗ ταυτόχρονη χρήση με άλλους αντιβακτηριακούς παράγοντες της φύσης της υδροξυκινολίνης δεν συνιστάται. Απαγορεύεται αυστηρά η κατανάλωση αλκοόλ κατά τη διάρκεια της θεραπείας.\nΜεταξύ των αρνητικών συμπτωμάτων εκπέμπουν:\nναυτία και έμετο, κοιλιακό άλγος,\nδιαταραχές του νευρικού συστήματος και του ήπατος.\nΚατά τη διάρκεια της θεραπείας, τα ούρα του ασθενούς είναι χρώματος πορτοκαλί. Αυτό είναι ένα φυσιολογικό φαινόμενο, το οποίο δείχνει την εξάλειψη της νιτροξολίνης. Μην ανησυχείτε για αυτό.\n5 Το Nok αποθηκεύεται σε σκοτεινό μέρος σε θερμοκρασία δωματίου για 5 χρόνια από την ημερομηνία παραγωγής (αναγράφεται στην ατομική συσκευασία).\nΜεταξύ των παρόμοιων φαρμάκων πρέπει να διακρίνουμε τα 5-Nitrox, Noxin, Nibiol, Uritril και άλλα. Οι αποφάσεις σχετικά με τη σκοπιμότητα αντικατάστασης του κύριου φαρμάκου λαμβάνονται μόνο από τον θεράποντα ιατρό. Η αυτοθεραπεία μπορεί να προκαλέσει σοβαρές επιπλοκές.\nΤο φάρμακο είναι μια συνταγή, το μέσο κόστος είναι μέσα σε 200 ρούβλια ανά πακέτο.\nΟι ειδικοί συχνά καταφεύγουν σε αυτό το φάρμακο για τη θεραπεία της κυστίτιδας. Ακολουθούν ορισμένες απόψεις εμπειρογνωμόνων:\nΈνα από τα οφέλη του Knock 5 είναι ότι μπορεί να συνταγογραφηθεί ακόμα και για βρέφη. Δεν προκαλεί δυσμενή συμπτώματα, είναι εύκολα ανεκτή. Το μόνο μειονέκτημα είναι η διάρκεια και η συχνότητα της λήψης.\nRodionova EV, Ουρολόγος παιδιών\n5 Το Nok είναι ένα εξαιρετικό αντιβιοτικό για τη θεραπεία της κυστίτιδας σε οποιοδήποτε στάδιο, δεν προκαλεί εθισμό και δεν συσσωρεύεται στο σώμα. Λόγω της παρατεταμένης χρήσης και των υψηλών δόσεων, ενδέχεται να εμφανιστούν ανεπιθύμητες ενέργειες.\nObukhovsky V.P., ιατρός\nΟι απόψεις των ασθενών που λαμβάνουν 5 Nock για κυστίτιδα διαφέρουν: κάποιοι σημειώνουν την αποτελεσματικότητά του, ενώ άλλοι είναι δυσαρεστημένοι με το αποτέλεσμα, εξετάστε μερικές κριτικές από το Internet.\nΜε τη βοήθεια του Νωκ Ι, αντιμετώπισα χρόνια κυστίτιδα, που με βασανίζει εδώ και πολλά χρόνια. Το φάρμακο είναι διαθέσιμο σε τιμή, είδε τα μαθήματα του. Δεν αποκαλύφθηκαν ανεπιθύμητα συμπτώματα κατά την παραλαβή.\nΈλενα, 40 ετών\nΓια πρώτη φορά αντιμετώπισε οξεία κυστίτιδα. Ο γιατρός συνταγή 5 Nok, μετά από μια εβδομάδα όλα τα δυσάρεστα συμπτώματα εξαφανίστηκαν. Η συνολική διάρκεια της θεραπείας ήταν 14 ημέρες. Το αποτέλεσμα ήταν ευχάριστο.\n5 Το Nok είναι ένα παρωχημένο αντιβιοτικό · πρέπει να πιει με μακρά πορεία και σε υψηλές συγκεντρώσεις. Δεν με βοήθησε με χρόνια κυστίτιδα. Τώρα υπάρχουν σύγχρονα αντιβιοτικά που βοηθούν να ξεπεραστεί αυτή η ασθένεια.\nAlbina, 36 ετών\nΤο Nok έχει χρησιμοποιηθεί στην ουρολογία για πολύ καιρό. Έχει καθιερωθεί ως ένα αποτελεσματικό βακτηριοκτόνο και βακτηριοστατικό φάρμακο. Για να πίνετε είναι απαραίτητο για μια μακρά πορεία, μόνο έτσι το δραστικό συστατικό θα είναι παρόν στο σώμα στη σωστή ποσότητα.\nΗ δόση και η πορεία της θεραπείας επιλέγονται από τον ιατρό ξεχωριστά για κάθε ασθενή. Δεν είναι απαραίτητη η αυτο-θεραπεία, η οποία συχνά έχει ως αποτέλεσμα ανεπιθύμητες επιπλοκές.\nΓιατί συμβαίνει φλεγμονή της ουροδόχου κύστης στους άντρες; Πού να πάτε με φλεγμονή της ουροδόχου κύστης στους άνδρες, πώς αντιμετωπίζεται\nΠόνος στους νεφρούς λόγω παραλείψεων\nΒγαίνει η πέτρα από την ουροδόχο κύστη\nΠεριεχόμενοΣε αντίθεση με τα περισσότερα όργανα, όλοι οι εκπρόσωποι της πανίδας έχουν νεφρό. Στο σώμα, τα νεφρά παίζουν το ρόλο ενός φίλτρου με το οποίο το αίμα απαλλάσσεται από επιβλαβείς ακαθαρσίες (είναι γνωστό ότι περίπου 1,5 λίτρα αίματος επεξεργάζονται από τα νεφρά ανά λεπτό).


PANAYIOTIS TELEVANTOS: Η ΕΚΚΛΗΣΙΟΛΟΓΙΑ ΤΟΥ ΜΕΣΣΗΝΙΑΣ\nΗ ΕΚΚΛΗΣΙΟΛΟΓΙΑ ΤΟΥ ΜΕΣΣΗΝΙΑΣ\nΟ μητροπολίτης Μεσσηνίας κ. Χρυσόστομος Σαββάτος έδωσε συνέντευξη στην ηλεκτρονική έκδοση της ιταλικής εφημερίδας lastampa.it, στο δημοσιογράφο Αντρέα Τορνιέλλι. Η όλη συζήτηση περιεστράφη γύρω από την Πανορθόδοξη Σύνοδο. Μεταξύ άλλων ο δημοσιογράφος του ζήτησε να τοποθετηθεί πάνω στις πληροφορίες ότι μερικοί επίσκοποι της Ορθόδοξης Εκκλησίας της Ελλάδος ζητούν να ακυρωθεί ο όρος «Εκκλησία» για τους «Καθολικούς». (Εννοεί ο κ. Τορνιέλλι την παράγραφό 6 του θεματολογίου της Συνόδου, όπως έχει «περάσει» στη Σύναξη των Προκαθημένων, η οποιά ζητεί να αναγνωρισθούν οι Παπικοί κι άλλοι αιρετικοί ως Εκκλησία). Και συνεχίζει ο Ιταλός δημοσιογράφος: «Αλλά, μέχρι στιγμής, οι Καθολικοί έχουν θεωρηθεί μια αληθινή Εκκλησία για τους Ορθόδοξους, δεν είναι έτσι;».\nΑκούστε και την απάντηση του Σεβασμιώτατου κ. Σαββάτου: «Βέβαια, έτσι είναι. Η Καθολική Εκκλησία θεωρείται πάντα μια Εκκλησία. Η πρόταση για την οποία μιλάτε είναι, από ορισμένους συντηρητικούς, οι οποίοι δεν θέλουν να βάλουν στο ίδιο επίπεδο τις δύο Εκκλησίες. Αλλά, πιστεύω, ότι θα είναι δύσκολο να περάσει. Υπάρχουν πολλοί άλλοι που δεν δέχονται αυτή την τροπολογία».\nΤι να σχολιάσει κανείς;!!! Ο Σεβασμιώτατος μιλάει στο ίδιο μήκος κύματος με τον πατριάρχη Βέκκο, τον Βησσαρίωνα Νικαίας, τον Ισίδωρο Ρωσίας κι όλους τους λατινόφρονες. Δεν το λέμε εμείς. Το ομολογούν τα ίδια τα χείλη του. «Αληθινή Εκκλησία» ο αιμοβόρος Παπισμός, που αιματοκύλισε για αιώνες τόσους λαούς με τις αλήστου μνήμης «σταυροφορίες», με την φρικώδους μνήμης «ιερά εξέταση», με τη μαζική εξόντωση και τον αναγκαστικό προσηλυτισμό των ιθαγενών της Κεντρικής και Νοτιου Αμερικής, με την ανατριχιαστική μαζική σφαγή των Σέρβων του 1941-44 με επικεφαλής τον «Άγιο» καρδινάλιο Αλοΰσιους Στέπινατς!!! Να τους χαίρεται ο Σεβασμώτατος κ. Σαββάτος.\n«Αληθινή Εκκλησία» ο Παπισμός με το Φιλιόκβε, το παπικό πρωτείο και το αλάθητο, την κτιστή χάρη, τα άζυμα, την «άσπιλο σύλληψη» της Θεοτόκου και άλλα πολλά, ων ουκ έστι αριθμός!!! Ο μεγάλος καϋμός του Μεσσηνίας και όλων των άλλων της οικουμενιστικής ομηγύρεως (για τον οποίο κατέβαλαν τόσους κόπους στην συγκληθησομένη Συνόδο είναι, αυτή να γίνει γεφύρι για να αναγνωριστεί επισήμως πλέον σαν «Εκκλησία» ο εκπεσών της αληθείας Παπισμός, η απόλυτη διαστρέβλωση του Ευαγγελίου του Χριστού!!!\nΟι άγιοι Πατέρες των Οικουμενικών Συνόδων πολεμούσαν τις αιρέσεις. Αυτοί αγωνίζονται να μεταμορφώσουν, με οβιδιακό τρόπο, τις αιρέσεις και τις κακοδοξίες σε «Εκκλησίες» ενώ αυτές παραμένουν προσκολλημένες αμετανόητα στις πλάνες τους!!! Φρίξον ήλιε, στέναξον η γη. Ήδη μετά τη Βουλγαρική Εκκλησία, το Πατριαρχείο της Αντιόχειας, το Πατριαρχείο της Σερβίας και χθες η Γεωργιανή Εκκλησία αρνούνται να συμμετάσχουν σ΄αυτήν. Θεός φυλάξει να μη γίνει η κακοδοξία εκκλησιαστική διδασκαλία.\nPosted by Παναγιώτης Τελεβάντος at 6:18 PM\nLabels: Α. ΚΥΡΙΑΚΟΥ, ΜΕΣΣΗΝΙΑΣ, ΟΙΚΟΥΜΕΝΙΣΜΟΣ, ΠΑΝΟΡΘΟΔΟΞΗ ΣΥΝΟΔΟΣ, ΣΥΝΕΡΓΑΣΙΕΣ


Λίγα Λόγια για Eμάς\nΟι 9 Muses στην Αρχαιότητα\nΣπίτι Τύπου Α\nΣπίτι Τύπου Β\nΥπηρεσείες - Παροχές\nΚαλώς ορίσατε στους Χράνους\nΤο χωριό μας είναι ιδανικό για...\nΕίδος δωματίου 'Ολα Τρίκλινο\nΜία γεύση από τον τόπο μας !…\n· Tο χωριό μας Χράνοι, βρίσκεται στην αγκαλιά του Μεσσηνιακού κόλπου. Είναι ένα χωριό σχετικά καινούργιο αφού μόλις το 1960 άρχισε να κατοικείται συστηματικά από τους κατοίκους των 3 παλαιότερων χωριών Κακόρρευμα – Καφού – Βίγλα και μέχρι τότε εχρησιμοποιείτο σαν τόπος καλοκαιρινών διακοπών, γι' αυτό και εκτείνεται κατά μήκος της επαρχιακής οδού Καλαμάτας-Κορώνης. Τόσο η θάλασσα, αλλά κυρίως η συγκοινωνία ήταν η αιτία της δημιουργίας του χωριού μας.\n· Οι Χράνοι μας είναι ένα χωριό με πολλές φυσικές ομορφιές, όμορφες παραλίες και πεντακάθαρα νερά. Εκτός από τη μεγάλη παραλία στην αρχή του χωριού υπάρχουν άλλες 3 μικρότερες παραλίες που περιμένουν να τις ανακαλύψετε. Είναι ένα ήσυχο μέρος που είναι ιδανικό για οικογενειακές διακοπές. Το κλίμα είναι ήπιο και η θάλασσα ζεστή χωρίς εκπλήξεις, απολύτως κατάλληλη για παιδιά, αν δε κάποιος αγαπά τη πεζοπορία υπάρχουν πολλά μονοπάτια τα οποία οδηγούν σε τοπία πανέμορφα και μοναδικούς προορισμούς, όπου μπορείτε να θαυμάσετε τη φύση και να περπατήσετε μέσα σε σκιερά μέρη.\nTrivia: Από πού πήρε όμως το όνομά του; Η λέξη προφανώς είναι Σλάβικη – ας μην ξεχνάμε ότι η ΝΔ Πελοπόννησος ήταν υπό την κατοχή των Σλάβων για περισσότερα από 200 χρόνια.\n· Το χωριό μας επιλέγουν πολλοί ξένοι κυρίως Ευρωπαίοι ως μόνιμο τόπο κατοικίας και διαμονής τους, μακριά από τους ατέλειωτους και κρύους χειμώνες της χώρας τους.\nTrivia: Το χωριό μας επέλεξε ο βετεράνος πιλότος του 2ου Παγκόσμιου Πολέμου Νόρμαν Μάϊκ ο οποίος είχε λάβει μέρος στη ρίψη της ατομικής βόμβας στο Ναγκασάκι, να περάσει τα τελευταία χρόνια της ζωής του στο ήσυχο και ήρεμο χωριό μας.\n· Έχει 350 μόνιμους κατοίκους, αλλά το καλοκαίρι ο αριθμός τριπλασιάζεται.\n· Μπορείτε να βρείτε ταβέρνες με καλό φαγητό και φρέσκο ψάρι, σε πολύ καλές τιμές. Επίσης υπάρχουν καφετέριες – beach bar για όλες τις ώρες της ημέρας. Όσο για τη νυχτερινή διασκέδαση η Κορώνη (15 min) είναι ένας αξιόλογος προορισμός και φυσικά η Καλαμάτα (35 min) με τη διάσιμη νυχτερινή της ζωή.\n· Υπάρχουν 2 super markets που καλύπτουν όλες τις ανάγκες του επισκέπτη, ιατρείο και σε 5 περίπου χλμ. μπορείτε να βρείτε τράπεζες και φαρμακείο (3 χλμ.). Έχει τακτική συγκοινωνία με λεωφορεία, περίπου κάθε 2 ώρες από Καλαμάτα προς Κορώνη και αντίστροφα.\nΔ.Δ.Αίπειας, 24100\tΝομός Μεσσηνίας, Πελοπόννησος\tΕλλάδα\n0030 210 9944016 - 0030 6974 559379 - 0030 27250 31274\nΕλάτε να γνωρίσετε τη μαγευτική Μεσσηνία και τους φιλόξενους κατοίκους της. Ελάτε να απολαύσετε την υπέροχη και ήρεμη θάλασσα του Μεσσηνιακού κόλπου. Ελάτε να σας φιλοξενήσουμε στις 9 Muses και να γνωριστούμε. Μάριος & Πάνος Ξενάκης …


ΕΕBs: Ι.ΜΕΤΑΞΑΣ: Στην Αθήνα, ο πρωθυπουργός Ι. Μεταξάς καλεί, στο Γενικό Στρατηγείο (στο ξενοδοχείο "Μεγάλη Βρεταννία") τους εκδότες και αρχισυντάκτες των εφημερίδων και "κεκλεισμένων των θυρών" τους ενημερώνει για το πώς φτάσαμε σε πολεμική αναμέτρηση με την φασιστική Ιταλία.\nΙ.ΜΕΤΑΞΑΣ: Στην Αθήνα, ο πρωθυπουργός Ι. Μεταξάς καλεί, στο Γενικό Στρατηγείο (στο ξενοδοχείο "Μεγάλη Βρεταννία") τους εκδότες και αρχισυντάκτες των εφημερίδων και "κεκλεισμένων των θυρών" τους ενημερώνει για το πώς φτάσαμε σε πολεμική αναμέτρηση με την φασιστική Ιταλία.\nΤετάρτη, 27 Οκτωβρίου 2010 at 10/27/2010\nΤετάρτη, 30 Οκτωβρίου 1940. Τρίτη μέρα του πολέμου. Τα στρατεύματά μας δεν έχουν περάσει ακόμη στην αντεπίθεση. Οι Ιταλοί διατηρούν την πρωτοβουλία. Στον παραλιακό τομέα και στην Πίνδο προχωρούν. Μόνο στο κέντρο, στην γραμμή Καλαμάς-Καλπάκι έχουν αναχαιτισθεί.[...]\nLabels: 1940 , ΕΛΛΑΔΑ , ΙΤΑΛΙΑ , ΜΕΤΑΞΑΣ , ΠΟΛΕΜΟΣ


ΣΤΡΩΜΑ LINEA STROM POCKET SPRINGS MAGIC - ΣΤΡΩΜΑΤΑ | Plus4u\nΈκπτωση: 356.30 € - 20% = 285.04 €\nΣΤΡΩΜΑ LINEA STROM POCKET SPRINGS MAGIC ΠΛΑΤΟΣ 70-90EK ΜΗΚΟΣ 200ΕΚ\nΗ οικογένεια High Quality σε προσιτή τιμή.\n1) Υφασμα Κnitted καπιτονέ με Dacron υποαλλεργική αφράτη βάτα.\n2) Ergofoam αφρώδες, εύκαμπτο, υποαλλεργικό με ανατομικές ιδιότητες.\n3) Kenaf οικολογικό απο φυτικές ίνες και βαμβάκι, αεριζόμενο που λειτουργεί μονωτικά μεταξύ ελατηρίων και επιφανιακών στρώσεων.\n4) Ανεξάρτητα ελατήρια Pocket Springs Ηιgh Quality.\nΤα στρώματα της σειράς «High Quality» διαθέτουν:\nTα υψηλότερα ελατήρια Pocket Springs 16 cm, τοποθετημένα σε υφασμάτινη θήκη. Το καθένα λειτουργεί ξεχωριστά, προσφέροντας έτσι τη μεγαλύτερη ανατομική συμπεριφορά του στρώματος και διατηρώντας τη σπονδυλική στήλη στη φυσική της θέση.\nEπαναστατικό υλικό 3D air transpiration περιμετρικά του στρώματος, ώστε να αναπνέει, αλλά και να προφυλάσσεται από την ανάπτυξη μικροοργανισμών, φροντίζοντας τόσο στην υγιεινή του όσο και στις υψηλές προδιαγραφές τής κατασκευής του.\nΓια μήκος άνω των 2 μέτρων υπάρχει επιβάρυνση 4.92 ευρώ ανά εκατοστό.\nΎψος 22εκ (+/-1)\nΥλικό Yφασμα Κnitted καπιτονέ με Dacron, Kenaf, Dacron, Ergofoam\nΕλατήρια Aνεξάρτητα ελατήρια Pocket Springs Ηιgh Quality\n126008580: ΣΤΡΩΜΑ LINEA STROM POCKET SPRINGS FLEX\nΤιμή: 272.90 €\n+ 24% ΦΠΑ: 65.50 €\nΔείτε περισσότερα στην κατηγορία ΣΤΡΩΜΑΤΑ και στην υποκατηγορία POCKET SPRINGS\nΣΤΡΩΜΑ LINEA STROM POCKET SPRINGS MAGIC\nΣΤΡΩΜΑ LINEA STROM POCKET SPRINGS MAGIC ΠΛΑΤΟΣ 70-90EK ΜΗΚΟΣ 200ΕΚ 126008594 LINEA STROM LINEA STROM ΣΤΡΩΜΑ LINEA STROM POCKET SPRINGS MAGIC ΠΛΑΤΟΣ 70-90EK ΜΗΚΟΣ 200ΕΚ\nΣΤΡΩΜΑ LINEA STROM POCKET SPRINGS FLEX 126008580 LINEA STROM LINEA STROM ΣΤΡΩΜΑ LINEA STROM POCKET SPRINGS FLEX


Πώς γράφεται αυτό; Τα πιο συχνά ορθογραφικά λάθη. - Live Write Earn\nΑυτό, διότι ως επίδοξος ή επαγγελματίας κειμενογράφος , οφείλεις να ξέρεις πότε μια λέξη μπορεί να δημοσιευτεί χωρίς φόβο και πότε οφείλεις να τη διορθώσεις στα κείμενα των πελατών σου. Σίγουρα κάποια από τα παρακάτω λάθη θα σου φανούν παιδικά όμως ίσως κάποιο να σου έχει ξεφύγει. Καλού-κακού, ρίξε μια ματιά!\nΜία ή μια; Δύο ή δυο;\nΚανονικά εδώ δεν πάει τόνος καθώς πρόκειται για μονοσύλλαβες λέξεις. Μπορείς όμως να βάλεις τόνο μόνο αν θέλεις να διαβαστούν ως δισύλλαβες.\nΜί-α ημέρα ή μια μέρα.\nΔύ-ο άνδρες ή δυο άνδρες.\nΠως ή Πώς; Τι ή Τί; Ποιος ή Ποιός; Που ή που;\nΟι λέξεις ποιος, ποια, ποιο και τι δεν τονίζονται γιατί είναι μονοσύλλαβα ενώ πάντα ρωτούν.\nΤα πως και το που τονίζονται μόνο όταν χρησιμοποιούνται ως ερωτηματικά επιρρήματα (σε αντίθεση με τη χρήση τους ως αναφορικά επιρρήματα που δεν τονίζονται). Άρα όταν ρωτάμε χρησιμοποιώντας πως ή που πάντα βάζουμε τόνο.\nΠού είναι ο Νίκος;\nΠότε να βάζω δύο τόνους;\nΟ κανόνας λέει πως όταν βάζεις δίπλα σε μια προπαροξύτονη λέξη μια ή παραπάνω ασθενείς αντωνυμίες τότε πρέπει να βάλεις έναν επιπλέον τόνο και αυτό ονομάζεται έγκλιση του τόνου.\nΟ άνθρωπος – Ο άνθρωπός μας\nΚατάλαβε – Κατάλαβέ με\nΎστατος χαιρετισμός – Ο ύστατός μου χαιρετισμός\nΑνάφερε – Ανάφερέ μου\nΑνάμεσα – Ανάμεσά τους\nΤο δωμάτιο – Το δωμάτιό μας\nΑγόρασε – Αγόρασέ το\nΘύμισε – Θύμισέ μου\nΚατάληξη σε -αι ή -ε;\nΟφείλεις να το έχεις ξεκαθαρίσει από το δημοτικό αυτό αλλά ξέρω, συχνά μπερδεύεσαι ακόμη. Ένα πρακτικό κόλπο για να μην μπερδεύεις την κατάληξη σε κάθε ρήμα σου, είναι να ρωτάς αυτός/αυτή/αυτό ή μήπως εσείς;\nΣτην πρώτη περίπτωση (ενικός – αυτός/αυτή/αυτό) το ρήμα είναι σε παθητική φωνή και άρα παίρνει κατάληξη -αι και στη δεύτερη περίπτωση (πληθυντικός – εσείς), το ρήμα είναι σε ενεργητική φωνή και παίρνει κατάληξη -ε.\nΠώς το κάνετε αυτό; [εσείς – ενεργητική φωνή -ε]\nΌπως αναμένεται ο Μιχάλης θα σχολάσει νωρίς [αυτός – παθητική φωνή -αι]\nΘέλετε καφέ [εσείς – ενεργητική φωνή -ε]\nΤι πραγματεύεται αυτό το βιβλίο; [αυτό – παθητική φωνή -αι]\nΕπιτρέπεται το κάπνισμα [αυτό – παθητική φωνή -αι]\nΤελικό ν: στην/στη, στο/στον, την/τη;\nΑν τα έχεις κάνει σαλάτα με το τελικό ν μην ανησυχείς, όλοι μπερδεμένοι είμαστε και ενίοτε και η ίδια η γραμματική. Παρακάτω, θα βρεις μερικούς πιο απλούς κανόνες για το πού βάζουμε πάντα “ν” για να βγάλεις μια κάποια άκρη:\nΒάλε πάντα τελικό “ν” :\nστα άρθρα τον και την όταν η επόμενη λέξη αρχίζει από:\nκ, π, τ, ψ και ξ.\nΠαράδειγμα: αγαπώ την τρούφα\nστα άρθρα τον & την, στην προσωπική αντωνυμία αυτόν και στο αόριστο ένα όταν ακολουθεί αρσενικό\nΠαράδειγμα: περιμένω τον ταχυδρόμο, έχω έναν πόνο\nόταν ακολουθεί δίψηφο σύμφωνο: μπ, ντ, γκ, τσ, τζ,\nΠαράδειγμα: στην ντουλάπα\nΠαράδειγμα: στεκόταν ακίνητη σαν ξύλο\nστο “εκατό” όταν ακολουθεί λέξη που ξεκινά από φωνήεν\nΠαράδειγμα: εκατόν εξήντα\nστο αρνητικό μόριο δεν – αν και πολλοί δεν βάζουν πάντα και δεν είναι λάθος ούτε αυτό αλλά εγώ το τηρώ αυτό περισσότερο στα ραδιοφωνικά σενάρια και στον προφορικό λόγο.\nΠαράδειγμα: σου είπα, δεν ξέρω\nE-BOOK: Μάθε να γράφεις online άρθρα\nΑν σου αρέσει το γράψιμο, αν τα posts σου στα social media καταλήγουν “σεντόνια”, αν συχνά σου αρέσει να αναλύεις τα υπέρ και τα κατά για κάθε τι που συμβαίνει, αν λατρεύεις να γράφεις blogs, λίστες και κριτικές, τότε τα online άρθρα μάλλον είναι το πεδίο σου και ίσως το μελλοντικό σου επάγγελμα. Γίνε κειμενογράφος άρθρων από το μηδέν με αυτόν τον πρακτικό και εύκολο ηλεκτρονικό οδηγό!\nμας ή μάς\nΌταν υπάρχει φόβος ο αδύνατος τύπος μιας αντωνυμίας να θεωρηθεί εγκλιτική, τότε πρέπει να την τονίσεις. Για να το καταλάβεις καλύτερα, η πρόταση η ιδέα μας άρεσε μπορεί να διαβαστεί με δύο τρόπους:\n1. η ιδέα μας άρεσε\n2. η ιδέα, μας άρεσε\nΔηλαδή, μπορεί το “μας” είτε να αφορά την ιδέα (δική μας ιδέα) είτε τη λέξη άρεσε (άρεσε σε εμάς). Για την πρώτη περίπτωση το αφήνεις ως έχει. Στη δεύτερη όμως περίπτωση τι κάνεις;\nΚάποιοι βάζουν κόμμα: η ιδέα, μας άρεσε αλλά εσύ μπορείς και να τονίσεις την αντωνυμία και να γίνει: Η ιδέα μάς άρεσε.\nΚι αν όλο αυτό δεν σου φαίνεται τόσο χρήσιμο, κοίτα πόσο μπορεί να αλλάξει το νόημα ένας τόνος:\nΤα μύδια τούς αρρώστησαν (έφαγαν μύδια και αρρώστησαν)\nΤα μύδια τους αρρώστησαν (τα μύδια τους έπαθαν αρρώστια)\nΠολλοί συνεργάτες μού επιστρέφουν συχνά δοκίμια θυμωμένοι γιατί βλέπουν έναν τέτοιο τονισμό και θεωρούν πως μου ξέφυγε ένα λάθος, αλλά η αλήθεια είναι πως δεν είναι τόσο διαδεδομένος ο κανόνας αυτός. Μεταξύ μας πάντως, τον προτιμώ από το κόμμα.\nΟ ίδιος κανόνας ακολουθείται και σε διπλές αντωνυμίες.\nΗ θεία μου μού είπε\nΗ αδελφή μου μού έδωσε\nΤα σημεία στίξης δεν είναι emoji\nΤουλάχιστον στη δουλειά μας, τα σημεία στίξης δεν είναι διακοσμητικά και άρα πρέπει να ακολουθούν τους κανόνες (προσπαθώ κι εγώ, μην νομίζεις):\nΤα αποσιωπητικά είναι πάντα τρία, όχι δύο ή τέσσερα. Επίσης λυσσάξατε με αυτά πια ενώ στο 90% των περιπτώσεων που τα συναντώ δεν χρειάζονται καν.\nΤο θαυμαστικό σε επαγγελματικά κείμενα πρέπει να χρησιμοποιείται σπάνια και μόνο ένα. Όπου τα δεις παντού και πολλά, απλά φύγε τρέχοντας.\nΤο κόμμα είναι μεγάλη λατρεία αν το βάζεις σωστά (και δεν το παρακάνεις όπως εγώ) και μεγάλος μπελάς αν τυχόν και το βάλεις λάθος διότι αλλάζει το νόημα. Μελέτησέ το.\nΤα ελληνικά εισαγωγικά μοιάζουν έτσι: « » και όχι ” “. Αν και σε πολλά πληκτρολόγια πρέπει να κάνεις ανασκαφές για να βρεις τη δική μας εκδοχή -καλή ώρα.\nΤο ερωτηματικό είναι έτσι “;” όχι έτσι “?“.\nΚαι μια παράκληση: ας μην χάσουμε για πάντα την άνω τελεία· είναι σπουδαία και μου λείπει πολύ.\nΖητείστε ή ζητήστε για προστακτική;\nΑυτό είναι ένα πολύ συχνό λάθος που με μπερδεύει κι εμένα, όμως ο κανόνας είναι σχετικά απλός. Βάζουμε πάντοτε ήτα στην προστακτική (ζητήστε, καλλιεργήστε) εκτός από τα ρήματα σε -ίζω που μένουν ως έχουν, με γιώτα δηλαδή.\nΖητήστε του μια χάρη (ζητώ)\nΕξηγήστε μου αυτή τη λέξη (εξηγώ)\nΘυμίστε μου σας παρακαλώ κάτι (θυμίζω)\nΧαρίστε μου ένα μολύβι (χαρίζω)\nΌτι ή ό,τι;\nΤο αναφορικό ό,τι είναι ένα μεγάλο θέμα στα κείμενά μας καθώς λίγοι το χρησιμοποιούμε σωστά. Αρκεί όμως να το διαχωρίσουμε από τον ειδικό σύνδεσμο ότι καθώς το αναφορικό ό,τι είναι μια άκλιτη αναφορική αντωνυμία.\nΠώς θα καταφέρεις να τα ξεχωρίσεις; Ανάλογα με το νόημά του “ότι” σε μια πρόταση.\nΗ αναφορική αντωνυμία ό,τι σε μια πρόταση, σημαίνει:\nοτιδήποτε: θα σου δώσω ό,τι μου ζητήσεις\nόποιο: δώσε μου ό,τι φόρεμα θέλεις\nαυτό που: πήρε ό,τι του αναλογούσε\nόσο: πλήρωσε ό,τι θέλεις\nΣε όλες τις άλλες περιπτώσεις δεν βάζεις κόμμα. Ποιες είναι αυτές;\nΟ σύνδεσμος ότι εισάγει δευτερεύουσες ειδικές προτάσεις, οι οποίες λειτουργούν ως υποκείμενο, αντικείμενο ή επεξήγηση όπως:\nξέρω ότι είσαι καλός άνθρωπος\nπιστεύω ότι θα τα καταφέρεις\nλένε ότι είσαι καλός\nθα ήθελα να ξέρεις ότι είμαι εδώ για σένα\nΈφυγε ή Εφυγε;\nΌταν γράφεις πεζοκεφαλαία (δηλαδή συνδυασμό πεζών και κεφαλαίων γραμμάτων σε μια λέξη) τότε βάζεις τόνο στο πρώτο κεφαλαίο γράμμα αν τονίζεται. Άρα εδώ, το σωστό είναι Έφυγε.\nΟ τόνος φεύγει μόνο όταν γράφεις λέξεις σε κεφαλαία, π.χ. ΕΦΥΓΕ.\nΠολύ αγάπη ή πολλή αγάπη;\nΑυτό είναι ένα μεγάλο μπέρδεμα ειδικά την εποχή των social media που η αγάπη… πάει σύννεφο! Το σωστό είναι πολλή αγάπη μα για να μην το κάνεις ποτέ λάθος, θυμήσου πως το πολλή συνοδεύει ουσιαστικό και το πολύ επίθετο.\nΠολύ μεγάλη μέρα\nΠολύ όμορφος άνδρας\nΠολύ καλός άνθρωπος\nΛέξεις με δύο τρόπους γραφής\nΟι παλιότεροι το μάθαμε αυγό, οι νεότεροι αβγό (και το πιθανότερο οι μελλοντικές γενιές avgo). Και οι δύο λέξεις είναι σωστές τουλάχιστον μέχρι να εξαφανιστούν από τα βιβλιοπωλεία τα μισά λεξικά.\nΑν και τώρα με τη Google ετοιμάσου να υποκύψεις σε νέες ορθογραφίες απλά και μόνο διότι υπερισχύουν σε αποτελέσματα κάποιες γραφές.\nΑυτό όμως έχει τα καλά του. Λίγο ακόμη και το “πληροί” θα φάει τη σκόνη του “πληρεί” και πολλοί από εμάς δεν θα ρίξουμε ούτε δάκρυ!\nΠάμε λοιπόν να δούμε τις λέξεις για τις οποίες δεν χρειάζεται να το παίξεις αστυνομία της γραμματικής καθώς γράφονται και με τους δύο τρόπους:\nΑυγό ή αβγό\nΝιώθω ή νοιώθω\nΤραίνο ή τρένο\nΠέρσι ή πέρυσι\nΚαινούργιος ή καινούριος\nΜακρυά ή μακριά\nΑυτί ή αφτί\nΔικλίδα ή δικλείδα\nΕταιρεία ή εταιρία\nΠαρανυχίδα ή παρωνυχίδα\nΣυγνώμη ή συγγνώμη\nΚαι μερικές λέξεις που δεν γράφονται όπως νόμιζες:\nΝτους όχι ντουζ\nΦινλανδία όχι Φιλανδία\nΣβήνω όχι σβύνω\nΜήνυμα όχι μύνημα\nΠαίρνω όχι πέρνω (και περνώ όχι παιρνώ)\nΕισήχθησαν όχι εισήχθηκαν\nΔιευκρίνιση όχι διευκρίνηση\nΠρίζα όχι μπρίζα\nΚαλύτερα όχι καλλίτερα\nΔωσίλογος όχι δοσίλογος\nΠαρεμπιπτόντως όχι παρεπιμπτόντως\nΕισιτήριο όχι εισητήριο\nΜύκητας όχι μήκυτας\nΆγχος όχι άνχος\nΥποθάλπω όχι υποθάλπτω\nΚαταρχάς (αρχικά) όχι καταρχήν\nΟρκωμοσία όχι ορκομωσία\nΨέμα όχι ψέμμα\nΘύμηση όχι θύμιση\nΣυνωμοσία όχι συνομωσία\nΕπηρεάζω όχι επηρρεάζω\nΔίλημμα όχι δίλλημα\nΘάλασσα όχι θάλλασα\nΔιάλειμμα όχι διάλλειμα\nΣτη μία (η ώρα) όχι στις μία\nΓλείφω (το παγωτό) όχι γλύφω\nΚαι η λέξη – πονοκέφαλος :\nπιτζάμα, πυτζάμα, πιζάμα, πυζάμα ή μπιζάμα και μπυζάμα.\nΗ συμβουλή μου: ΑΠΟΦΥΓΕ ΤΗΝ! 🙂\nCategoriesΣυμβουλές για γράψιμο Tagsαρθρογράφος, δημιουργός περιεχομένου, κειμενογράφος, ορθογραφικά, συγγραφέας\nPrevious PostPrevious Πώς να εξασκηθώ στο γράψιμο;\nNext PostNext Το έγραψες; Τώρα βελτίωσέ το κι άλλο!


ΑΕΚ: Ξανα-κοιτούν τον Βράνιες | sportime.gr sportime.gr - Live Sports Magazine\nΑΕΚ: Ξανα-κοιτούν τον Βράνιες\nΤάσος Καπετανάκος 11/04/2019 11:39:57\nΣκέψεις και συζητήσεις στην ΑΕΚ για το πως μπορεί και κάτω από ποιες συνθήκες, να επιστρέψει ο Ογκνιεν Βράνιες το προσεχές καλοκαίρι.\nΠαρότι η ΑΕΚ σε μεγάλο βαθμό έχει βρει τα πατήματα της, παραμένει το πρόβλημα στο κέντρο της άμυνας. Με τον Βασίλη Λαμπρόπουλο εκτός από τον περασμένο Νοέμβριο, τον Ντμίτρο Τσιγκρίνσκι τραυματία εδώ και καιρό και τον Ούρος Τσόσιτς να προβληματίζει συνολικά με την εικόνα του η Eνωση βγάζει τα κάστανα από την φωτιά με τον Μάριο Οικονόμου που κερδίζει ολοένα και περισσότερους πόντους, τον μπαλαντέρ Μιχάλη Μπακάκη και τώρα τελευταία με τον Στράτο Σβάρνα. Ενόψει της νέας χρονιάς η ΑΕΚ δεδομένα θα κοιτάξει για έτοιμο στόπερ ενδεκάδας.\nΗ περίπτωση του Ογκνιεν Βράνιες με τον Βόσνιο να είναι «κομμένος» από την Αντερλεχτ και να δείχνει «χλωμό» το μέλλον του στους Βέλγους, είναι μία από αυτές που κοιτούν στην ΑΕΚ. Έχει συμβόλαιο μέχρι το 2022, η Αντερλεχτ έδωσε 3,2 εκατ.ευρώ στην Ενωση για να τον αποκτήσει το καλοκαίρι του 2018, αλλά στους «κιτρινόμαυρους» συζητούν είτε για πιθανό δανεισμό του με οψιόν, είτε με επιστροφή του με λίγα χρήματα. Και αυτή η σκέψη συζητιέται είτε με τον Μανόλο Χιμένεθ στον πάγκο, είτε όχι. Κάτι που είναι σημαντικό με όσα έγιναν στην περσινή συνεργασία τους εντός και εκτός γηπέδου… Διότι παρά τα λάθη του Βόσνιο στόπερ ο Μανόλο αγωνιστικά τον είχε κολόνα στα μετόπισθεν.\nTελευταίο ματς: 22 Δεκεμβρίου\nΟ Βράνιες φέτος έχει προλάβει να αγωνιστεί σε 14 ματς πριν ξεσπάσει ροζ σκάνδαλο με την Γελένα Καρλέουσα, σύζυγο του Σέρβου ποδοσφαιριστή Ντούσκο Τόσιτς που αγωνίζεται στην Κίνα. Χαρακτηριστικό είναι ότι η Εθνική Βοσνίας τον… τελείωσε από τις κλήσεις, ενώ στην Αντερλεχτ έπαιξε τελευταία φορά στις 22 Δεκεμβρίου.\nΣτην ΑΕΚ όμως τον γνωρίζουν και τους γνωρίζει άριστα. Και με τον Δημήτρη Μελισσανίδη ο Βράνιες έχει δείξει ότι μπορεί να… τιθασευτεί και να βγάλει τον καλό του αγωνιστικό εαυτό. Και τον προσεχή Οκτώβριο γίνεται 30 ετών ο Βράνιες και ελπίζουν όλοι να ωριμάσει σε όλους τους τομείς και να σταματήσει να σπαταλά το ταλέντο του.


To Mega, οι τραπεζίτες και ο εισαγγελέας - ΕΠΙΟ.ΣΥ. INFO To Mega, οι τραπεζίτες και ο εισαγγελέας - ΕΠΙΟ.ΣΥ. INFO\nHome > ΜΜΕ > To Mega, οι τραπεζίτες και ο εισαγγελέας\nTo Mega, οι τραπεζίτες και ο εισαγγελέας\nΕίναι απορίας άξιον γιατί οι τράπεζες, στις οποίες χρωστά το Mega, δεν ανέλαβαν εγκαίρως την διοίκηση του καναλιού και άφησαν τους μετόχους να απαξιώσουν πλήρως την εμπορική του αξία με το να μη συμμετάσχουν στην διεκδίκηση τηλεοπτικής άδειας. Καθώς η 7η άδεια παραμένει στο συρτάρι του ΕΣΡ, μήπως πρόκειται για στρατήγημα; Μήπως είναι γκάφα; Τι νομικές και οικονομικές υποχρεώσεις ακυρώνει η «αυτοκτονία» του Mega την προηγουμένη του διαγωνισμού για τις άδειες;\nΑυτά τα ερωτήματα πρέπει να απαντήσουν οι τραπεζίτες στους μετόχους των τραπεζών και στο χρηματιστήριο, αλλά και στον οικονομικό εισαγγελέα. Το ίδιο ισχύει και για τους μετόχους;\nΤο Mega αποτελεί μια βιομηχανική μονάδα ψυχαγωγίας και ενημέρωσης που έχει ενσωματώσει με τους ανθρώπους του και την τεχνολογία του μια τεράστια εμπειρία στην διαχείριση, στην παραγωγή, στην ψηφιακή τεχνολογία κ.ο.κ. Η απαξίωσή του είναι κόστος για τον παραγωγικό ιστό της χώρας και για τους φορολογούμενους που θα κληθούν εμμέσως να πληρώσουν τα χρέη του.\nΚαι βεβαίως όλα δείχνουν πως η ηρωική προσπάθεια των εργαζόμενων που το κράτησαν ζωντανό 20 μήνες και αποπλήρωναν απλήρωτοι τα χρέη των μετόχων προς τις τράπεζες θα «εκτελεστούν» στον Καιάδα του τραπεζοδικαστικού μυστικισμού.\nΔεν μου ήταν συμπαθές\nΣτο Mega είχα την τύχη να συνεργαστώ για λίγους μήνες στη δεκαετία του ’90 παρουσιάζοντας την εκπομπή «Οικονομαχίες». Η εκπομπή όμως κόπηκε αιφνιδίως, όταν η ταλαντούχα και όμορφη Άσπα στον ΑΝΤ1 άφηνε το κανάλι πίσω της. Ωστόσο το Mega δεν μου ήταν ιδιαίτερα συμπαθές.\nΟχι μόνο για την «παράσταση του Δελτίου των 8», αλλά για την διάχυση ενός μοντέλου ζωής και κυρίως μιας νοοτροπίας που μου είναι ειδεχθής. Μόχλευσε και «νομιμοποίησε»την αρνητική πλευρά της κοινωνίας. Βέβαια, ομολογώ ότι πολλά σίριαλ δεν ήταν μόνο άψογες παραγωγές με έξυπνα σενάρια, αλλά αποτέλεσαν την απόλυτη συνέχεια του παλιού ασπρόμαυρου ελληνικού σινεμά.\nΚατά τ΄ άλλα, η πολιτισμική συνεισφορά του Mega δεν ήταν σπουδαία. Παρ΄ όλα αυτά, η «αυτοκτονία» του είναι ένα ερώτημα. Κι εκείνος ο κ. Ιβάν Σαββίδης που αγόρασε ένα ποσοστό τι λέει; Πάει τα έχασε; Ποιος θα τα απαντήσει όλα αυτά;\nΑναρτήθηκε από Nikos Prekanik στις 2:00:00 μ.μ.\nItem Reviewed: To Mega, οι τραπεζίτες και ο εισαγγελέας Rating: 5 Reviewed By: Nikos Prekanik\nΧωρίς ΜΜΜ τη Δευτέρα η Αθήνα\nΗ Αργεντινή του νεοφιλελεύθερου Μάκρι ξαναβουλιάζε...\nΟ Μακεδονισμός ως λόγος ύπαρξης\nΗ έξοδος από τα Μνημόνια ως πολιτικό-εκλογικό χαρτ...


Εκνευρισμένος με την υπόθεση Ντίας ο Μελισσανίδης - Νέα Κρήτη\nΕκνευρισμένος με την υπόθεση Ντίας ο Μελισσανίδης\nΝεύρα και δικαίως έχει ο Δημήτρης Μελισσανίδης με την υπόθεση Χόρχε Ντίας! Το θέμα έχει κουράσει, αλλά και δεν είναι και εύκολο να κάνει πίσω η ΑΕΚ τη δεδομένη χρονική στιγμή.\nΟ ποδοσφαιριστής καθυστερεί πολύ να λύσει τη συνεργασία του με την Τζοχόρ. Η ομάδα της Μαλαισίας του χρωστάει περίπου 500.000 ευρώ και οι άνθρωποι της Τζοχόρ αν και του είχαν πει ότι θα του δώσουν τα χρήματα αυτά, άλλαξαν γνώμη.\nΟ «τίγρης» όμως δεν έχει άλλη ανοχή και ενημέρωσε αυστηρά το επιτελείο της ομάδας να τελειώσουν την υπόθεση άμεσα, καθώς το θέμα αυτό έχει εγκλωβίσει την Ενωση και την καθυστερεί στα υπόλοιπα μεταγραφικά της θέματα.


Πορείες και Συλλυπητήρια - lastpoint.gr\nΠορείες και Συλλυπητήρια\n28/09/2018 27/09/2018 0 Σχόλια\tΕΘΝΙΚΑ, ΕΛΛΑΔΑ, ΜΑΚΕΔΟΝΙΑ, ΣΚΟΠΙΑ\nΑν η εξουσία φοβάται κάτι είναι οι πορείες και τα Συλλαλητήρια διότι μέσω τους εκφράζεται ελεύθερα ο ελληνικός λαός δίχως να υπάρχει λογοκρισία. Δεν είναι πολιτικό το θέμα του Σκοπιανού, είναι καθαρά εθνικό και αυτό σημαίνει ότι δεν είναι μια ιδεολογική υπόθεση που έχει το δικαίωμα να σβήσει την ιστορία μόνο και μόνο για να εξυπηρετήσει συμφέροντα κομματισμού.\nΌλοι έχουμε καταλάβει πια ότι οι λεγόμενες πιέσεις του εξωτερικού είναι ανύπαρκτες και ότι το όλο θέμα των διαπραγματεύσεων ήταν καθαρά μια ιδεολογική πρωτοβουλία της εξουσίας για να κλείσει ένα θέμα που άρχισε για την κομματική ιστορία το 1949. Όμως αυτές οι προσεγγίσεις δεν έχουν πέραση στην Ελλάδα διότι είμαστε μια χώρα της Ελευθερίας και της Δημοκρατίας και δεν θέλουμε να υποστούμε την πολιτική μιας ιδεολογίας που παράγει γενοκτονίες ανά τον κόσμο.\nΚατά συνέπεια οι πορείες και τα Συλλαλητήρια είναι απαραίτητα για να αλλάξουν την κατάσταση. Και αυτό γίνεται αφού υπάρχει και στρατηγική σε εθνικό επίπεδο. Κάθε πορεία πρέπει να έχει ένα συγκεκριμένο στόχο για να συμμετέχει ενεργά με το έργο της στην όλη προσπάθεια αποτροπής της Συμφωνίας.\nΔιότι αυτές οι υπογραφές που έπεσαν δεν έχουν τίποτα το οριστικό. Πρέπει λοιπόν να αποφύγουμε να φτάσουμε σε αυτό το στάδιο με κάθε τρόπο. Πρέπει οι βουλευτές να είναι ενημερωμένοι για το τι διαδραματίζεται και να ξέρουν τα είκοσι άρθρα, διότι δεν υπάρχει καμιά δικαιολογία για την άγνοιά τους.\nΆλλωστε τα Συλλαλητήρια και οι πορείες θα είναι τα πρώτα πράγματα που θα απαγορεύσει η Συμφωνία μέσω της Κοινής Επιτροπής όπως το προβλέπει το άρθρο 6. Ας τα κάνουμε λοιπόν όσο δεν είναι απαγορευμένα από την εξουσία του κομματισμού.\n← Το σκίτσο της ημέρας: Σε εξέλιξη η κακοκαιρία\nΟι ευθύνες του Καμμένου και οι απευθείας αναθέσεις →


Τα Λαμόγια: Η Ελλάδα στο σφυρί\nΘα ξεπουλήσουν και τα βράχια... Του Δημήτρη Καζάκη\nΣε τι καθεστώς καταδικάζουν την Ελλάδα και τον λαό της ο κ. Παπανδρέου και η κυβέρνησή του προκειμένου να εξυπηρετήσουν τις δικές του προσωπικές φιλοδοξίες και τα κοράκια της πολιτικής και της οικονομίας που έχει μαζέψει γύρω του. Άλλωστε τι είπε στην εκλεκτή ομήγυρη από κερδοσκόπους επενδυτές, τραπεζίτες, γραφειοκράτες και ό,τι άλλο διαθέτει ο υπόκοσμος της διεθνούς αγοράς στο New York Economist Club (22.9): «Εν ολίγοις μετατρέψαμε την κρίση σε ευκαιρία, προκειμένου να προωθήσουμε τις απαιτούμενες μεταρρυθμίσεις, που οι προηγούμενες κυβερνήσεις ανέβαλλαν επί σειρά ετών, φοβούμενες το ενδεχόμενο πολιτικό κόστος». Τι σημαίνει αυτό; Ότι για τον πρωθυπουργό και το κόμμα του η κρίση της χώρας δεν ήταν παρά μια ευκαιρία να ξεγελάσει τον κόσμο και να επιβάλει πολιτικές που καθυστερούσαν λόγω κοινωνικής αντίδρασης.\nΜε άλλα λόγια, ο κ. πρωθυπουργός επαναλαμβάνει ακόμη μια φορά ότι δεν του καίγεται καρφί για την κρίση της χώρας, απλώς είναι μια θαυμάσια ευκαιρία για να κάνει αυτά που δεν μπόρεσε να κάνει ο κ. Καραμανλής, παλιότερα ο κ. Σημίτης και ακόμη παλιότερα ο κ. Μητσοτάκης λόγω της κοινωνικής και πολιτικής απαξίωσης των κυβερνήσεών τους. Να συνεχίσει δηλαδή την ίδια καταστροφική πορεία έως ότου ξεπουληθεί μέχρι κι ο τελευταίος βράχος αυτού του έρημου τόπου στους αετονύχηδες από το Κατάρ, το Άμπου Ντάμπι, τα Αραβικά Εμιράτα και όπου αλλού βρεθούν βρόμικες και ύποπτες διασυνδέσεις με διεθνή επενδυτικά κεφάλαια. Έως ότου μετατραπεί η χώρα, ή ό,τι θα έχει μείνει από τη χώρα, σε απόπατο της διεθνούς αγοράς.\nΜε έξοδα του Έλληνα φορολογούμενου ο κ. Παπανδρέου και η κουστωδία του εξάντλησαν κάθε περιθώριο λομπισμού για να πείσουν τα κέντρα αποφάσεων στις ΗΠΑ ότι είναι ικανός και διαθέσιμος για μια κορυφαία θέση στον ΟΗΕ, την Παγκόσμια Τράπεζα, τον ΟΟΣΑ ή την Ε.Ε. Οι διεθνείς διπλωματικοί κύκλοι έχουν να λένε για τον ξετσίπωτο τρόπο που ο κύκλος του κ. Παπανδρέου, αλλά και ο ίδιος, προσπάθησε να πείσει ότι είναι η καλύτερη επιλογή που θα μπορούσαν να υποστηρίξουν οι ΗΠΑ για τη θέση του γ.γ. του ΟΗΕ ή για κάποια άλλη αντίστοιχη.\nΣτις συναντήσεις που είχαν με επιτελικά στελέχη της κυβέρνησης, αλλά και κέντρων που παίζουν ρόλο στη διαμόρφωση της διεθνούς πολιτικής των ΗΠΑ, εκθείαζαν την «εξαίρετη δουλειά» του κ. Παπανδρέου στην Ελλάδα, αλλά και στη Σοσιαλιστική Διεθνή, που με την προεδρία του πέρασε στον απόλυτο έλεγχο της αμερικανικής πολιτικής.«Business friendly» Στο περιθώριο αυτής της δραστηριότητάς του ο κ. Παπανδρέου λειτούργησε ως μεσίτης και πλασιέ της χώρας που είναι πρωθυπουργός. «Η αξία της Ελλάδας δεν έχει προσμετρηθεί δεόντως, αλλά έχει υποτιμηθεί.\nΓια τον λόγο αυτόν θεωρώ ότι η επένδυση στην Ελλάδα αποτελεί μεγάλη ευκαιρία» είπε σε συνέντευξή του στον πρόεδρο του Χρηματιστηρίου της Νέας Υόρκης (21.9). Με άλλα λόγια, κάλεσε τους διεθνείς επενδυτές να επωφεληθούν από την πολιτική υποτίμησης που ακολουθούν η τρόικα και ο ίδιος. Φτηνά μεροκάματα, φτηνές δουλειές, φτηνά έργα, φτηνή δημόσια περιουσία, φτηνά τα πάντα, πάρε κόσμε! Αυτό ήταν το μήνυμα του πρωθυπουργού. Και γιατί επέλεξε να το εκπέμψει από το βήμα του Χρηματιστηρίου της Νέας Υόρκης;\nΠρώτον: Για να δείξει ότι τόσο από την τωρινή του θέση όσο και αύριο, από την όποια θέση του αναθέσουν στο σύστημα της «παγκόσμιας διακυβέρνησης», είναι και θα παραμείνει business friendly, όπως δήλωσε χαρακτηριστικά ένας από τους ακολούθους του σε στελέχη των αμερικανικών τραπεζών. Δηλαδή φιλικός με τις επιχειρήσεις. Γι’ αυτό και έχουν κάθε λόγο να τον στηρίξουν και να τον προωθήσουν. Δεύτερον: Επειδή απευθύνεται όχι σε σοβαρούς επενδυτές της διεθνούς αγοράς που σκέφτονται μακροπρόθεσμες επενδύσεις στην παραγωγή, αλλά σε επενδυτές - λαμόγια που έχουν κύριο στόχο το βραχυπρόθεσμο κέρδος μέσα από το χρηματιστήριο. Πρόκειται για επενδυτικά κεφάλαια που δεν επενδύουν με σκοπό την ανάπτυξη μιας αγοράς, αλλά κερδοσκοπούν με ιδιωτικοποιήσεις περιουσιακών στοιχείων κρατών, με έτοιμες στημένες επιχειρήσεις, με ακίνητα και γη. Στόχος τους είναι να προσθέσουν πολύ γρήγορα στη χρηματιστική αξία της όλης επένδυσης έτσι ώστε να μπορέσουν να κερδίσουν από τη μεταπώλησή της αφήνοντας πίσω ερείπια.\nΤέτοιο επενδυτικό κεφάλαιο είναι και του Κατάρ, το οποίο, εκτός όλων των άλλων, αποτελεί καταφύγιο και για το διεθνές πολιτικό χρήμα. Όπως άλλωστε και τα άλλα αραβικά επενδυτικά κεφάλαια. Γι’ αυτό και οι δικοί μας πολιτικοί, ιδίως της σημερινής κυβέρνησης, έλκονται τόσο πολύ από τη χερσόνησο της Αραβίας. Τρίτον: Για να πείσει τις μεγάλες αμερικανικές τράπεζες, ειδικά τις επενδυτικές, όπως την Goldman Sachs, τη Morgan Stanley κ.ά., ότι παραμένουν κυρίαρχες στη διαμεσολάβηση του ελληνικού δημόσιου χρέους και της επαπειλούμενης αναδιάρθρωσής του σύμφωνα με τις απαιτήσεις των πιο κερδοσκοπικών κεφαλαίων διεθνώς. Κεφάλαια που συνιστούν μερικούς από τους βασικούς και πιο προσοδοφόρους πελάτες αυτών των αμερικανικών επενδυτικών τραπεζών. Οικονομική διακυβέρνηση Πριν μεταβεί ο κ. Παπανδρέου στις ΗΠΑ για να «κυνηγήσει το όνειρό του»,πέρασε από τις Βρυξέλλες για να παρακολουθήσει την άτυπη συνεδρίαση του Ευρωπαϊκού Συμβουλίου (16.9) προκειμένου να δώσει λευκή επιταγή στην Κομισιόν και στην ΕΚΤ για να μετατρέψουν την ευρωζώνη, αλλά και ευρύτερα την Ε.Ε., σε γκέτο, σε γερμανογαλλικό Νταχάου, έτσι ώστε να αποφευχθεί η κατάρρευση του ευρώ. Να οικοδομηθεί δηλαδή αυτό που χαριτωμένα ονομάζεται «ευρωπαϊκή οικονομική διακυβέρνηση». Ποιο είναι το βασικό νόημα αυτής της «ευρωπαϊκής διακυβέρνησης»;\nΜας το ξεκαθάρισε ο Μπαρόζο: «Μέχρι τώρα, η αγορά μας ήταν αλληλεξαρτώμενη, αλλά η επίβλεψη ήταν καθαρά εθνική. Από το 2011 και μετά η Ευρώπη θα είναι η πρώτη περιοχή στον κόσμο που θα έχει εγκαταστήσει έναν εκπληκτικό μηχανισμό εποπτείας σύμφωνο με τις προκλήσεις του μέλλοντος»(23.9, Council on Foreign Relations). Τι προβλέπει αυτός ο «εκπληκτικός μηχανισμός εποπτείας»;\nΤι θα γίνει όμως αν ένα κράτος δεν συμμορφωθεί με τις άνωθεν εντολές; Τι θα γίνει αν ένα εθνικό Κοινοβούλιο απορρίψει τον εγκεκριμένο άνωθεν προϋπολογισμό και απαιτήσει νέο προϋπολογισμό με βάση τις εθνικές ανάγκες; Τότε αρχίζουν οι κυρώσεις. Στις 23.9 ο αρμόδιος επίτροπος Όλι Ρεν παρουσίασε τις τελευταίες προτάσεις του για τις κυρώσεις, που περιλαμβάνουν ένα πρόστιμο ίσο με το 0,2% του ΑΕΠ, με τη μορφή της άμεσης καταβολής, που υποτίθεται ότι θα επιστραφεί άμα το κράτος συμμορφωθεί. Μόνο η άρνηση ενός κράτους – κυβέρνησης ή εθνικού Κοινοβουλίου, τους είναι αδιάφορο – να υπακούσει στις υποδείξεις των οργάνων της Ένωσης μπορεί να επισύρει πρόστιμο ίσο με το 0,1% του ΑΕΠ, που πρέπει να καταβληθεί αμέσως. Φυσικά οι κυρώσεις δεν σταματούν στα πρόστιμα. Θα υπάρχει και μια σειρά θεσμικών κυρώσεων, που αφορούν τη θέση του κράτους στην Ένωση, τις χρηματοδοτήσεις προς αυτό κ.λπ., οι οποίες συζητιούνται και αποφασίζονται πίσω από κλειστές πόρτες. Όλες οι κυρώσεις αυτές, πρόστιμα και θεσμικού χαρακτήρα, θα είναι αυτόματες, δηλαδή χωρίς προηγούμενη διαβούλευση με τους ενδιαφερόμενους («Financial Times Deutschland», 24.9). Τι σημαίνει αυτό; Σημαίνει πρακτικά ότι καταργείται κάθε έννοια εσωτερικής έννομης τάξης για το κράτος - μέλος της Ένωσης. Οι λαοί τίθενται επισήμως υπό κηδεμονία από μια υπερκρατική, υπερεθνική εξουσία, που δεν έχει καμιά βάση νομιμοποίησης, αλλά και δεν λογοδοτεί πουθενά και σε κανέναν. Ο... Ευρωπαίος Γκέμπελς Από 1.1.2011, όταν επισήμως αναμένεται να ισχύσει το νέο καθεστώς, είτε εκλέγονται κυβερνήσεις και Κοινοβούλια είτε διορίζονται απευθείας από τα όργανα της Ένωσης, θα είναι το ίδιο και το αυτό. Δεν θα έχει καμιά διαφορά επί της ουσίας. Κι αν νομίζατε ότι ήταν πολύ δύσκολο μέχρι σήμερα να στείλετε με την ψήφο σας ή με την αντίδρασή σας κάποιο μήνυμα στην εξουσία, τώρα γίνεται αδύνατο. Κι όλα αυτά προς τι; Μα για να προστατευθούν το ευρώ και οι τράπεζες. Από 1.1.2011 και στο διηνεκές, όποια χώρα τολμήσει να παραβεί τις άνωθεν υποδείξεις ή βρεθεί με υπερβολικό έλλειμμα στον κρατικό προϋπολογισμό, στο ισοζύγιο των τρεχουσών συναλλαγών, στο ύψος του δημόσιου χρέους, κ.λπ., θα αντιμετωπίζει ένα μπαράζ εξοντωτικών κυρώσεων προκειμένου, υποτίθεται, να ξαναμπεί στον ίσιο δρόμο. Η όλη φιλοσοφία αυτής της «οικονομικής διακυβέρνησης» μας γυρίζει άμεσα και πρακτικά πίσω στον μεσαίωνα. Όχι μόνο οι κρίσεις αποδίδονται ως αμαρτήματα, ως παραστρατήματα από τον ίσιο δρόμο, από την ορθή πίστη, σύμφωνα με τον φονταμενταλισμό των κυρίαρχων κύκλων της Ένωσης – κατά το πρότυπο του καθολικισμού και του παπισμού στον μεσαίωνα –, αλλά ποινικοποιούνται επιλογές και πράξεις ολόκληρων κρατών και λαών, χωρίς καν το δικαίωμα της προσφυγής.\nΗ λογική που θέλει να διορθώσει τις ατέλειες ή τα λάθη της αγοράς με κανόνες και κυρώσεις, αποτελεί μια ιδιότυπη νέα εκδοχή του παλιού οικονομικού δόγματος του χιτλερισμού για την «ένωση της Ευρώπης». Για όσους δεν γνωρίζουν, ο Γκέμπελς το 1940 είχε πει ότι μια Ευρώπη μπορεί να ενωθεί μόνο όταν η κυρίαρχη δύναμη θα καθορίζει τη στρατιωτική, οικονομική, νομισματική και εξωτερική πολιτική: «Σ’ αυτούς τους τέσσερις τομείς η κυρίαρχη δύναμη πρέπει να φέρει το βάρος της κύριας ευθύνης για ολόκληρη την Ευρώπη. Τα μικρότερα κράτη πρέπει να τεθούν υπό την κηδεμονία των ηγετικών δυνάμεων, ειδικότερα σ’ αυτές τις τέσσερεις σφαίρες της πολιτικής ζωής, τόσο για το καλό το δικό τους, όσο και για το καλό της Ευρώπης ως σύνολο»(«World Survey», November, 1941, σελ. 18-19). Σήμερα συμβαίνει αυτό ακριβώς που απέτυχε να επιβάλει η χιτλερική Γερμανία. Με μια μόνο διαφορά. Αυτήν τη φορά επιχειρείται να οικοδομηθεί στο επίπεδο ολόκληρης της Ευρώπης, όχι με τις ορδές της Βέρμαχτ και των Ες-Ες, αλλά με την επέλαση των γραφειοκρατών της Ευρωπαϊκής Επιτροπής και της ΕΚΤ. Οι μεγάλες τράπεζες και οι αγορές είναι σήμερα η «κυρίαρχη δύναμη», για την οποία μιλούσε παλιά ο Γκέμπελς.\nΜνημόνιο επ’ άπειρον Αν ισχύσει αυτό το καθεστώς από 1.1.2011, τότε τι ανάγκη έχει η τρόικα το μνημόνιο για την Ελλάδα; Τι θα εμποδίσει την επιβολή της πολιτικής του μνημονίου εσαεί, για πάντα, στο διηνεκές, δίχως καμία επίσημη λήξη, από τη στιγμή που η χώρα θα υποταχθεί στο νέο καθεστώς επιτήρησης και κηδεμονίας; Τίποτε απολύτως. Γι’ αυτό και το έχουμε ξαναπεί: μην εκπλαγείτε αν δείτε τον κ. Παπανδρέου, την κυβέρνησή του, αλλά και την τρόικα να αποκηρύσσουν το μνημόνιο. Άλλωστε η ίδια η ύπαρξη του μνημονίου ήταν εξαρχής ένα προσωρινό, μεταβατικό μέτρο, μέχρις ότου η Ε.Ε. και τα όργανά της βρουν τον τρόπο και τον μηχανισμό για τη μόνιμη διαχείριση τέτοιων κρίσεων. Ο μηχανισμός αυτός ήδη τίθεται σε κίνηση και είναι πολύ πιθανό σύντομα να κάνει την επιβολή του μνημονίου περιττή. Αυτό θα τους απαλλάξει κι από ένα σοβαρό βάσανο. Το μνημόνιο ήταν και παραμένει μια εντελώς αυθαίρετη κατάργηση της εσωτερικής έννομης τάξης της χώρας, όπως αυτή προκύπτει από το Σύνταγμά της και τους νόμους της. Αυτό δίνει τη δυνατότητα να προσβληθεί η νομιμότητά του σε όλα τα επίπεδα. Όμως η μετάβαση στο νέο καθεστώς εποπτείας, ελέγχου και κηδεμονίας που προωθείται, ανάγει το όλο ζήτημα στη σχέση της χώρας μας με την ευρωζώνη και την Ε.Ε., υπέρ της οποίας συνταγματικά έχουμε εκχωρήσει εθνική κυριαρχία. Κι έτσι μια αυθαίρετη, αντισυνταγματική και παράνομη συμφωνία μνημονίου μετατρέπεται σε υποχρεωτικό καθεστώς για τη χώρα μέσα από την ευρωζώνη και την Ε.Ε. Γι’ αυτό και οι γραφειοκράτες των Βρυξελλών και της Φρανκφούρτης επιμένουν να επεκτείνουν το καθεστώς αυτό και έξω από τα όρια της ευρωζώνης. Να αγκαλιάσει δηλαδή το σύνολο των χωρών της Ε.Ε. Γιατί; Μα για να μπορούν με ελεγχόμενο τρόπο να πτωχεύουν μια χώρα, να τη θέτουν υπό αυστηρή επιτήρηση και κηδεμονία εκτός ευρώ, αλλά εντός Ε.Ε., και με τη βοήθεια του ΔΝΤ να την υποτιμούν σε τέτοιο βαθμό ώστε να δημιουργηθεί μια νέα ισορροπία με το κοινό νόμισμα για να μπορεί να επανέλθει στην ευρωζώνη. Αυτόν τον μηχανισμό αναλύει ο Ζαν Πισανί-Φερί, πρώην σύμβουλος του Μιτεράν και επικεφαλής ενός από τα πιο κοντινά στην Κομισιόν ιδρύματα, το Bruegel, τον οποίο ονομάζει «ευρωπαϊκό μηχανισμό αναδιάρθρωσης χρέους» (Esharp, July-August, 2010), πράγμα που επιβεβαιώνει και η «Wall Street Journal» (24.9) σε ένα εκτενές ρεπορτάζ για το παρασκήνιο της δημιουργίας των «μηχανισμών στήριξης» στην ευρωζώνη. Με τη σειρά του ο πρώην επικεφαλής οικονομολόγος του ΔΝΤ και σύμβουλος του προέδρου των ΗΠΑ Σάιμον Τζόνσον προτείνει αναδιάρθρωση του χρέους με ευρωομόλογα τύπου Brady (Project Syndicate, 15.9).


Κρήτη – ατύχημα: Ι.Χ. έπεσε σε στάση που περίμεναν παιδιά. | ΠΑΛΑΙΟΚΑΣΤΡΟ ΦΘΙΩΤΙΔΑΣ (ΚΑΛΩΣ ΗΡΘΑΤΕ ΣΤΟ ΧΩΡΙΟ ΜΑΣ)\nΣτο ΣτΕ εργαζόμενοι του MEGA και ΠΟΣΠΕΡΤ κατά του "μαύρου" που ρίχνει η απόφαση του ΕΣΡ\nΚαμμένος: Η συγκυβέρνηση προχωρά και θα φτάσει μέχρι το τέλος – Όμηροι οι Έλληνες στρατιωτικοί στην Τουρκία\nΜειώθηκαν τον Ιανουάριο τα φέσια του Δημοσίου\nΆλλαξα καριέρα στα σαράντα. Αλλαγή επαγγελματικής ιδιότητας στα δεύτερα άντα. - «Άλλαξα δουλειά, άλλαξα ζωή» Δικαιωμένοι δηλώνουν όσοι τόλμησαν να κάνουν στροφή στη μέση της επαγγελματικής τους σταδιοδρομίας.\nΚΑΤΟΙΚΙΑ - Athinais Tower Lofts.(Κτίριο στα σύνορα Κεραμεικού-Βοτανικού-Γκαζιού)\nSite με πολύ γέλιο.....www.failblog.org\nΥΠΟΔΟΜΕΣ: Πόλεμος για τις επεκτάσεις της Αττικής Οδού. - Η περιβαλλοντική μελέτη αιτία της κόντρας.\nΚρήτη – ατύχημα: Ι.Χ. έπεσε σε στάση που περίμεναν παιδιά.\nPosted on 04/08/2009 by palaiokastro\nΣε κρίσιμη κατάσταση πέντε παιδιά\nΤραγικές εικόνες απόψε στον Κουτσουρά του Δήμου Μακρύ Γιαλού Ιεράπετρας, όταν Ι.Χ. αυτοκίνητο προσέκρουσε σε στάση λεωφορείου όπου βρίσκονταν ομάδα 15 προσκόπων. Αποτέλεσμα της σφοδρότατης σύγκρουσης ήταν να τραυματιστούν 11 παιδιά -με σοβαρότερα τέσσερα από αυτά που μεταφέρθηκαν για νοσηλεία στο Ηράκλειο- και οι δύο συνοδοί τους.\nΤο περιστατικό συνέβη όταν Ι.Χ. που οδηγούσε 20χρονος Αλβανός, επιχείρησε να προσπεράσει μοτοσικλέτα με αποτέλεσμα να συγκρουστούν και να πέσουν με δύναμη πάνω στη στάση του λεωφορείου, έξω από το δασάκι του Κουτσουρά, όπου περίμεναν οι πρόσκοποι προκειμένου να επιστρέψουν στα σπίτια τους στην Ιεράπετρα.\nΑμέσως κινητοποιήθηκε όλος ο μηχανισμός του ΕΚΑΒ, αλλά και διερχόμενοι οδηγοί που μετέφεραν τα τραυματισμένα παιδιά στο Νοσοκομείο της Ιεράπετρας, όπου στο μεταξύ κατέφτασαν οι γονείς και οι συγγενείς τους.\nΓιατροί και από τον Άγιο Νικόλαο κατευθύνθηκαν στην Ιεράπετρα για να συνδράμουν στο δύσκολο έργο των συναδέλφων τους και τέθηκαν σε ετοιμότητα τα Νοσοκομεία και στο Ηράκλειο, όπου τελικά μεταφέρθηκαν τα πιο σοβαρά περιστατικά.\nΣτην Ιεράπετρα έσπευσε ο γενικός γραμματέας της Περιφέρειας Κρήτης Σεραφείμ Τσόκας, ο οποίος βρισκόταν σε συνεχή επαφή τόσο με την Αστυνομική Διεύθυνση Λασιθίου, με το διοικητή της ΔΥΠΕ Κρήτης Ν. Χαριτάκη και το διοικητή του Νοσοκομείου Ιεράπετρας και ενημερωνόταν για την κατάσταση της υγείας των τραυματιών, τους οποίους επισκέφθηκε το βράδυ.\nΣτην Ιεράπετρα επίσης έσπευσαν ο νομάρχης Λασιθίου Σήφης Αναστασάκης, οι δήμαρχοι Ιεράπετρας Μανόλης Μαστοράκης και Μακρύ Γιαλού Θεοδόσης Καλατζάκης.\nΟ δήμαρχος Μακρύ Γιαλού Θεοδόσης Καλατζάκης, που επισκέφθηκε το σημείο του ατυχήματος, έκανε λόγο για τραγικές εικόνες και πρόσθεσε ότι «θα μπορούσαν να είχαν χάσει τη ζωή τους πολλά από τα παιδιά». Ο 20χρονος οδηγός του ΙΧ, αλβανικής υπηκοότητας, συνελήφθη από την Αστυνομία.\nΑνακοίνωση του Σώματος Έλληνων Προσκόπων\nΑνακοίνωση για το τροχαίο περιστατικό στην Ιεράπετρα της Κρήτης, εξέδωσε το Σώμα Ελλήνων Προσκόπων.\nΣύμφωνα με αυτή:\n«Σήμερα, Δευτέρα 3 Αυγούστου, στις 18.10, Ι.Χ. αυτοκίνητο για λόγους, που διερευνώνται από την Ελληνική Αστυνομία, εξετράπη της πορείας του και έπεσε σε ευρισκόμενη έξω από τον δρόμο στάση λεωφορείου στο πάρκο Κουτσουρά Ιεράπετρας Κρήτης. Την ώρα εκείνη, στη στάση βρίσκονταν 21 συνολικά μέλη του 1ου Συστήματος Προσκόπων Ιεράπετρας, που επιστρέφοντας από τριήμερη εκδρομή περίμεναν λεωφορείο, το οποίο θα περνούσε από το σημείο του ατυχήματος στις 18.30.\nΤα 21 αυτά μέλη της τοπικής προσκοπικής κίνησης συναποτελούσαν 14 πρόσκοποι (παιδιά ηλικίας 11 έως 14 ετών), τρεις ανιχνευτές (έφηβοι ηλικίας 15 έως 18 ετών) και τέσσερις ενήλικοι βαθμοφόροι.\nΚατά την πρόσκρουση τραυματίστηκαν πέντε πρόσκοποι, οι οποίοι με σοβαρές κρανιοεγκεφαλικές κακώσεις και κατάγματα μεταφέρθηκαν στο Βενιζέλειο Νοσοκομείο Ηρακλείου. Ένας πρόσκοπος με κατάγματα μεταφέρθηκε στο νοσοκομείο Αγίου Νικολάου Κρήτης, επτά πρόσκοποι με ελαφρότερα τραύματα νοσηλεύονται στο νοσοκομείο Ιεράπετρας, ενώ ένας πρόσκοπος επέστρεψε χωρίς τραύματα στο σπίτι του.\nΑπό τους ανιχνευτές και οι τρεις είναι καλά στην υγεία τους και επέστρεψαν στα σπίτια τους. Τέλος, από τους τέσσερις ενήλικες βαθμοφόρους, δύο τραυματισμένοι νοσηλεύονται στο νοσοκομείο Ιεράπετρας ενώ οι άλλοι δυο, καλά στην υγεία τους, βρίσκονται στο ίδιο Νοσοκομείο και ενημερώνονται για την πορεία της υγείας των τραυματισμένων.\nΑπό την πρώτη στιγμή τα στελέχη του Σώματος Ελλήνων Προσκόπων στην Κρήτη, αλλά και σε όλη την Ελλάδα, παρακολουθούν την εξέλιξη της όλης υπόθεσης, η οποία και αποτελεί γεγονός ύψιστης σημασίας».\n« Σούπερ ανατιμήσεις αλλά και μειώσεις κοροϊδία. – Η κρίση… ακρίβυνε 3.607 προϊόντα. – Κερδοσκοπικό παιχνίδι και με τις μειώσεις τιμών. Το Δημόσιο θέλει να «ξεφορτωθεί» τη Βιομηχανία ΛΑΡΚΟ. »


Έκθεση ζωγραφικής της Μαρίας Κομπατσιάρη στο Hyatt Regency Thessaloniki - Art Magazine\nΗ έκθεση αποτελείται από εννέα έργα της σειράς, τα οποία “διαβάζονται” αμφισήμως, τόσο ως “τριάδες” όσο και ως μεμονομένα έργα με διαφορετικές αναγνώσεις. Ο Διευθυντής του τμήματος Τέχνης του Myrό Antiques House κ. Πάρης Καπράλος επισημαίνει σε σχετικό σημείωμα του: “Εννέα παράθυρα σε ξεχωριστούς κόσμους, τους δικούς της, ανοίγει η εικαστική δημιουργός Μαρία Κομπατσιάρη με τα έργα της σειράς της “Ιδιόλεκτα”. Με γραφές που τιμούν απόλυτα τον τίτλο της σειράς, αλλά συγχρόνως απεικονίζουν όσο και συμβολικά καταδεικνύουν, οι πίνακες είναι απόλυτα ξεχωριστοί παρά την ομοιότητα ύφους που τους διακρίνει, γεγονός που τους καθιστά μοναδικούς μάρτυρες, και εμάς μυσταγωγούς της γραφής μιας νέας εποχής παρά ενός διαφορετικού τόπου”.\nΠερισσότερα σε αυτή την κατηγορία: « Στο Τ.Α.F. / The Art Foundation εγκαινιάζονται οι εκθέσεις 'Uncharted' & 'New Found Self'\tΑτομική έκθεση φωτογραφίας του Βασίλη Νίκα με τίτλο «Τα παιδιά της Ριτσώνας» »


google.com, pub-6497066373419060, DIRECT, f08c47fec0942fa0 «Φωτογράφισε» κλείσιμο της 13 ο Κοντονής - sentragoals.gr\nHome » Ποδόσφαιρο , Ποδόσφαιρο Super League , sports » «Φωτογράφισε» κλείσιμο της 13 ο Κοντονής\nWritten By news on Τρίτη 12 Ιανουαρίου 2016 | 3:05 μ.μ.\nΓια εφαρμογή του νόμου δεσμεύτηκε ο Στ. Κοντονής αφήνοντας ανοιχτό το ενδεχόμενο να «κλείσει» η Θύρα 13. Τι είπε για τις επαφές με Μαρινάκη-Μελισσανίδη, Τσίπρα και... συντάξεις.\nΟ Σταύρος Κοντονής φιλοξενήθηκε στον ΣΠΟΡ FM 94,6 και δεν θέλησε να αποκαλύψει τις προθέσεις του για το αν θα επιβληθεί περαιτέρω ποινή στον Παναθηναϊκό από την κυβέρνηση για τα επεισόδια στο ντέρμπι των «αιωνίων» μετά τη σχετική εισήγηση της ΔΕΑΒ. Φάνηκε, πάντως, να «φωτογραφίζει» το κλείσιμο Θυρών στο γήπεδο της Λεωφόρου υποστηρίζοντας με σθένος την αποτελεσματικότητα του μέτρου.\n-την τηλεφωνική του συνομιλία με τον Β. Μαρινάκη στη διάρκεια των επεισοδίων του ντέρμπι: «Είναι αδιανόητο να ζητείται από κάποιον υπουργό να του εγκρίνουν με ποιον θα μιλήσει. Μίλησα με δύο διοικητικούς παράγοντες, τον κ. Βρέντζο και τον κ. Μαρινάκη. Μου εξέφρασαν το φόβο τους για τα επεισόδια κι εγώ συνέστησα ψυχραιμία και να μην προβαίνουν σε δηλώσεις. Θεωρώ πως έπραξα πολύ σωστά. Εγώ δεν έχω καμία απαγόρευση να μιλάω με κάποιον. Ο κ. Μαρινάκης ελέγχεται για κάποια πράγματα από τον αρμόδιο ανακριτή. Μην κάνουμε όλοι τους ανακριτές. Τι θα έπρεπε να κάνω εκείνη τη στιγμή; Εγώ έκρινα πως έπρεπε να εκφράσω τη γνώμη μου με παρρησία. Όποιος ελέγχεται, ελέγχεται από τον ανακριτή. Δεν μπορούμε όλοι να κάνουμε τα πάντα».


Χρωματισμός μαλλιών: τύποι και χαρακτηριστικά - Θεραπεία September\nΠηγαίνουν τις μέρες κατά τις οποίες πρέπει να καρφώσετε τα μαλλιά σας, έπρεπε να πάτε στο κομμωτήριο. Χάρη στην εμφάνιση του ploek με διαφορετικά ακροφύσια, σχήματα και διαμέτρους, οι γυναίκες ήταν σε θέση να δημιουργήσουν μπούκλες και μπούκλες μόνοι τους στο σπίτι.\nΣτη συνέχεια, πρέπει να πάρετε 25-200 γραμμάρια μείγματος χρωματισμού, ανάλογα με το μήκος των μαλλιών. Ρίξτε το βραστό νερό για να πάρετε μια μάζα μάζας, ανακατέψτε τα πάντα σχολαστικά, χωρίς να αφήσετε κομμάτια.\nΕάν έχετε χρησιμοποιήσει ποτέ ένα αγορασμένο στεγνό σαμπουάν ή έχετε ακούσει γι 'αυτό, σκεφτήκατε πιθανώς για τη μέθοδο αποταμίευσης και για τη δυνατότητα να φτιάξετε ένα παρόμοιο προϊόν μόνοι σας.\nΕπαγγελματικές μάσκες μαλλιών με κριτικές κερατίνης\nΟι ψείρες από το μύθο των νεύρων ή την πραγματικότητα;


ΜΠΡΟΥΣΚΟ ΕΠΕΙΣΟΔΙΟ 22-2-2017 | sirial365\nΜΠΡΟΥΣΚΟ ΕΠΕΙΣΟΔΙΟ 22-2-2017\nΜΠΡΟΥΣΚΟ ΕΠΕΙΣΟΔΙΟ 22-2-2017 MPROUSKO EPISODIO 22/2/17 Συγκλονιστικές για ακόμα μία φορά οι εξελίξεις και σε αυτό το επεισόδιο. Η Μελίνα ε...\nΜΠΡΟΥΣΚΟ ΕΠΕΙΣΟΔΙΟ 22-2-2017 MPROUSKO EPISODIO 22/2/17\nΣυγκλονιστικές για ακόμα μία φορά οι εξελίξεις και σε αυτό το επεισόδιο. Η Μελίνα επιστρέφει πίσω στην Κύπρο και μένει άναυδη όταν αντικρίζει το σπίτι της και την κατάσταση που βρίσκεται, μιας και μοιάζει περισσότερο για αχούρι έτσι πως το κατάντησε ο Αχιλλέας με τα δύο μωρά. Από την άλλη ο Νεκτάριος βρίσκει και ξαναφέρνει στο σπίτι του με το ζόρι την κόρη του την Μαρίνα και εκεί θα έρθει για ακόμα μία φορά αντιμέτωπος με τον θυμό της κόρης του, τον οποίο τον έχει φουντώσει η Δήμητρα. Την ίδια ώρα στα Χανιά ο Πάτροκλος με τον Αλκιβιάδη καταστρώνουν ένα σατανικό σχέδιο, ώστε να βγάλουν από τη μέση τον Σήφη αλλά και την Άλκηστη. Η Κωνσταντίνα όταν επιστρέφει στην Κρήτη θα μάθει για την ερωτική σχέση που είχε ο Χαρίδημος μαζί με την Γεσθημανή και γίνεται άγριο θηρίο και παίρνει την απόφαση να φύγει και αυτή μαζί με την Δάφνη για την Αθήνα. Ο Ανδρέας παίρνει την απόφαση να κάνει ένα βήμα πίσω απέναντι στην Αναστασία, αλλά απ' ότι φαίνεται η ζωή έχει άλλα σχέδια για τον Ματθαίο και την Αναστασία . Η ζωή φαίνεται ότι παίζει άσχημο παιχνίδι σε αυτούς τους δύο, που για ακόμα μία φορά θα τους δούμε να έρχονται αντιμέτωποι με την πραγματική αλήθεια του δεσμού τους, όπου και τους συνδέει μια για πάντα και δεν θα τους αφήσει ήσυχους, ώστε να ζήσουν τη ζωή τους χωριστά!\nsirial365: ΜΠΡΟΥΣΚΟ ΕΠΕΙΣΟΔΙΟ 22-2-2017


Η ΨΥΧΟΛΟΓΙΑ ΣΗΜΕΡΑ (ΠΡΩΤΟΣ ΤΟΜΟΣ)\nΚωδ. Πολιτείας: 3230-0201\n(. . .) Ψυχολογία είναι η επιστήμη που ερευνά τις ψυχικές λειτουργίες, τον ανθρώπινο ψυχισμό. Είναι δηλαδή ο κλάδος εκείνος που στόχο του έχει να ερευνήσει τον εσωτερικό κόσμο του ανθρώπου και να κατανοήσει την ανθρώπινη συμπεριφορά μέσα στο κοινωνικό γίγνεσθαι. Η ψυχολογία έχει επομένως ως αντικείμενο της τις εμπειρίες της ανθρώπινης ζωής από τις πιο ειδικές και πρακτικές (. . .) ως τις συνθετότερες και γενικότερου ενδιαφέροντος (. . .). (ΑΠΟ ΤΗΝ ΕΙΣΑΓΩΓΗ ΤΗΣ ΕΚΔΟΣΗΣ)...\nΚωδ. Πολιτείας: 3230-0200\nΚλινική ψυχολογία ονομάζεται ο κλάδος που μελετάει σε ατομικό επίπεδο τις ψυχολογικές διαταραχές, τα λεγόμενα ψυχολογικά προβλήματα του ανθρώπου και γενικά τις διαταραχές της συμπεριφοράς, τις εκφράσεις δηλαδή εκείνες της συμπεριφοράς που θεωρούνται "παθολογικές". Αντικείμενό της είναι η διάγνωση του διαταραχών αυτών, ο εντοπισμός των αιτίων τους και η θεραπεία τους. [...] (Από την έκδοση)...


Νέα Aston Martin Vanquish Zagato Volante σε 99 μόλις μονάδες! - Auto2day -->\nHome Monterey Νέα Aston Martin Vanquish Zagato Volante σε 99 μόλις μονάδες!\nΝέα Aston Martin Vanquish Zagato Volante σε 99 μόλις μονάδες!\nΗ νέα Vanquish Zagato Volante είναι το νέο περιορισμένης παραγωγής υπέρ-πολυτελές κάμπριο της Aston Martin.\nH Aston Martin αποκάλυψε στο Concours d'Elegance στο Pebble Beach των Η.Π.Α. τη νέα Vanquish Zagato Volante, η οποία είναι η «ανοιχτή» έκδοση της πανέμορφης Aston Martin Vanquish Zagato του περασμένου Ιουνίου.\nΗ Vanquish Zagato Volante βασίζεται στην κουπέ Vanquish\nZagato, φέροντας υφασμάτινη ηλεκτρικά ανοιγόμενη οροφή.\nΗ Vanquish Zagato Volante είναι το 6ο μοντέλο στην ιστορία της Aston Martin που έχει δημιουργηθεί σε συνεργασία με τον ιταλικό σχεδιαστικό οίκο του Zagato, μεταξύ των οποίων περιλαμβάνονται η Aston Martin V8 Volante του 1987 και η περιορισμένης παραγωγής DB AR1 του 2003.\nΤο αμάξωμα χαρακτηρίζεται από τις έντονες νευρώσεις,\nτα περιμετρικά σπόιλερ και το «αιχμηρό» πίσω τμήμα.\nΣχεδιαστικά, το αυτοκίνητο βασίζεται φυσικά πάνω στην κουπέ Vanquish Zagato και διαφοροποιείται μόνο στην οροφή, εκεί όπου αντί της μεταλλικής, βρίσκεται μια υφασμάτινη, ηλεκτρικά ανοιγόμενη. Από εκεί και πέρα, διατηρούνται τα χαρακτηριστικά στοιχεία του κουπέ μοντέλου, όπως το πίσω τμήμα που εμπνέεται από την DB11 ή τα πίσω φώτα που παραπέμπουν στην Aston Martin Vulcan.\nΣτο εσωτερικό, το τμήμα εξατομίκευσης «Q» της Aston Martin έχει φροντίσει ώστε να τονιστεί η πολυτέλεια με ακριβά δέρματα, λογότυπα «Z» από τον Zagato, επενδύσεις από ανθρακονήματα και λεπτομέρειες στο χρώμα του χαλκού.\nΟ κινητήρας, είναι η πιο ισχυρή έκδοση του ατμοσφαιρικού V12 των 5,9 λίτρων της Aston Martin, με 600 άλογα ισχύος και 0-100 χλμ./ώρα σε 3,7 δευτερόλεπτα (+0,2 δευτερόλεπτα σε σχέση με την κουπέ).\nΩς προς τη διαθεσιμότητά της, η Aston Martin θα ξεκινήσει τις παραδόσεις της νέας Vanquish Zagato Volante από την επόμενη χρονιά. Όπως ακριβώς με την κουπέ, έτσι και εδώ θα κατασκευαστούν αυστηρά 99 μόνο αυτοκίνητα από το νέο βρετανικό κάμπριο.\nTAG Aston Martin Aston Martin Vanquish Zagato Aston Martin Vanquish Zagato Volante Concours d'Elegance Monterey\nAston Martin Aston Martin Vanquish Zagato Aston Martin Vanquish Zagato Volante Concours d'Elegance Monterey


RADAR: Ο ΑΓΡΥΠΝΟΣ ΦΡΟΥΡΟΣ: ΣΥΡΙΖΟΑΛΗΤΑΡΑΔΙΚΟ: Ο Τσίπρας παίζει… Survivor\nΣΥΡΙΖΟΑΛΗΤΑΡΑΔΙΚΟ: Ο Τσίπρας παίζει… Survivor\nΔεν έχει κανένα πρόβλημα να κάνει τα αντίθετα από όσα λέει. Δεν τον πειράζει να εφαρμόζει τα αντίθετα από ό,τι πιστεύει. Δεν νιώθει καμία συμπόνια προς τους συντρόφους, προτιμά να τους θυσιάσει για να πετύχει τον σκοπό του. Δεν έχει, τελικά, κανένα ιδεοληπτικό κόλλημα, καθώς μόνη ιδεολογία είναι η… εξουσία. Και θα κάνει τα πάντα με οποιοδήποτε κόστος -για τους άλλους- ώστε να παραμείνει εκείνος όσο περισσότερο μπορεί στο Μαξίμου.\nΟΛΑ τα παραπάνω δεν αποτελούν αντιπολιτευτικές θεωρίες αλλά γεγονότα.\nΟ Αλέξης Τσίπρας δεν είχε καμία δυσκολία να αδειάσει αρχικά και να εκπαραθυρώσει στη συνέχεια από τον Αλέκο Αλαβάνο που του έδωσε το «δαχτυλίδι» έως τον Φώτη Κουβέλη ο οποίος με την ιδιοτελή αφέλεια που τον διακρίνει έριξε την προηγούμενη κυβέρνηση, ευελπιστώντας να… βολευτεί.\nΚαι να ήταν μόνο αυτοί οι δύο;\nΟ «κολλητός» Γαβριήλ Σακελλαρίδης, η «στρατηγός» Ζωή Κωνσταντοπούλου, ο «ιδεολόγος» Παναγιώτης Λαφαζάνης και πολλοί υπουργοί που βρέθηκαν στην πρώτη γραμμή της πρώτης φοράς αριστεράς θυσιάστηκαν από τον πρωθυπουργό όταν εκείνος αποφάσισε τη μνημονιακή κωλοτούμπα της δεκαετίας. Οπως στη συνέχεια ως κυβερνήτης ξήλωσε τον Νίκο Φίλη για χάρη του συντρόφου Καμμένου.\nΟ «ΕΠΑΝΑΣΤΑΤΗΣ» Βαρουφάκης, το asset της χώρας όπως τον χαρακτήριζε τότε ο Αλέξης Τσίπρας, εξοστρακίστηκε παρόλο που είχαν συμφωνήσει να προχωρήσουν μέχρι όπου… βγει. Και ευτυχώς που έστω και την τελευταία στιγμή ο πρωθυπουργός έκανε πίσω.\nΑλλά γιατί έκανε πίσω; Επειδή θα καταστρεφόταν η χώρα αν έβγαινε από την ευρωζώνη;\nΟχι, βέβαια. Εκανε πίσω γιατί όπως είχε εκμυστηρευθεί στον Βαρουφάκη φοβόταν για ένα νέο Γουδή, σύμφωνα με όσα αποκάλυψε ο τότε υπουργός Οικονομικών.\nΣΥΜΦΩΝΑ με τα λεγόμενα του Βαρουφάκη ο Αλέξης Τσίπρας είχε αποφασίσει να «συνθηκολογήσει» με την τρόικα αρκετό καιρό πριν, διότι είχε συνειδητοποιήσει πως σε περίπτωση Grexit θα έπεφτε η κυβέρνηση και θα κινδύνευε με ειδικό δικαστήριο.\nΑπλά δεν είχε το θάρρος να ομολογήσει στον ελληνικό λαό πως τον είχε εξαπατήσει μόλις λίγους μήνες πριν στην κάλπη όταν υποσχόταν τα πάντα… όλα.\nΟ ΠΡΩΘΥΠΟΥΡΓΟΣ επαναλαμβάνει την ίδια στρατηγική. Το παραδέχθηκε και προχθές στη Βουλή όταν του ξέφυγε και είπε:\n«αναγκαστήκαμε να αλλάξουμε αφήγημα»!\nΚυνική, έστω και κατά λάθος, ομολογία! Δηλαδή μόλις είδαμε πως δεν πιάνει το ένα παραμύθι, θα σας πούμε κάποιο άλλο.\nΟ ΑΛΕΞΗΣ Τσίπρας δεν κυβερνάει, παίζει Survivor. Με ίντριγκες, ψέματα, δολοπλοκίες, λυκοφιλίες και πισώπλατα πολιτικά μαχαιρώματα ακόμα και σε συντρόφους του.\nΜοναδικός σκοπός να επιβιώσει με οποιοδήποτε τρόπο και για όσο περισσότερο καιρό μπορεί στο Μαξίμου. Και ο λογαριασμός του πρωθυπουργικού Survivor φουσκώνει διαρκώς για τους πολίτες, παρόλο που πλέον του έχουν γυρίσει την πλάτη.\nΕτικέτες ΚΑΘΑΡΜΑΤΑ, ΞΕΦΤΙΛΙΚΙΑ, ΠΟΛΙΤΙΚΗ, ΣΥΡΙΖΑ


QUIZ: Είσαι ξερόλας; Άσε να το ξέρουμε εμείς καλύτερα\nΚάνε το τεστ με το ταριφόμετρο και μάθε πόσο το έχεις σχετικά με τα πάντα\nΧρήστος Πρόεδρος · 11 Μαΐου 2018\nΕίσαι από τους τύπους που μπορούν να εξουδετερώσουν ταρίφα σε μια κόντρα γνώσεων για τα μικροατομικά σωματίδια; Όταν έρχεται μάστορας στο σπίτι φεύγει με σεμινάριο στα χέρια; Έχεις πάρει απο κοντά ψαρά σε λιμάνι για να του δείξεις πώς να δολώνει;\nΜήπως σου έχουν δείξει οι φίλοι σου την καμπάνια του Ultrex Μen που παραδέχεται ότι όσοι παίζουν με Ultrex είναι ξερόλες (ρισπέκτ) λέγοντας σου «σα να σε ακούω να μιλάς»;\nΜε άλλα λόγια, είσαι ξερόλας; Κάνε το παρακάτω κουιζ για να μάθεις ποσο σοβαρή είναι η κατάσταση. Εκτός αν το ξέρεις ήδη, οπότε κομπλέ.\nΌταν δεν γνωρίζεις πώς να φτάσεις στον προορισμό σου, ρωτάς στο περίπτερο ή κάποιον περαστικό;”\nΌχι, προτιμώ να φτάσω σε άλλη πόλη 6 ώρες μακριά παρά να παραδεχτώ ότι δεν έχω ιδέα που πάω\nΡωτάω αλλά δε θυμάμαι ποτέ τι μου έχουν απαντήσει και τελικά καταλήγω να χάνομαι εκεί που θα χανόμουν έτσι κι αλλιώς από μόνος μου\nΌχι, μου λέει η γυναίκα μου που ούτε κι εκείνη ξέρει\nΌταν είσαι σπίτι και σκάει πείνα…\nΑνοίγω tutorial στο youtube “how to boil eggs”\nΚανένα πρόβλημα, φτιάχνω τη σπεσιαλιτέ μου, καμμένα αυγά με ψωμί. Έτσι τρώγονται κανονικά τα αυγά, το έχω ψάξει.\nΕίμαι άμπαλος στο μαγείρεμα, οπότε παραγγέλνω σουβλάκια.\nΝιώθεις μια ενόχληση στο γόνατο…\nΠαω στο γιατρό και κάνω όλες τις εξετάσεις\nΠεριμένω λίγο να δω εάν θα χειροτερέψει, αλλιώς πηγαίνω στο γιατρό\nΌλα κομπλέ, μάλλον έχω λοιμώδη μονοπυρήνωση, κουμπώνω δυό αντιβιώσεις που ξέρω ότι κάνουν για αυτές τις περιπτώσεις\nΛογικό είναι, έβρεχε\nΑποφασίζεις ότι πρέπει να ετοιμάσεις σώμα παραλίας…\nΠηγαίνεις σε έναν personal trainer και του ζητάς να σου δείξει πως πρέπει να κρατάς το βαράκι.\nΚλάην, εσύ ξέρεις το κόλπο. Πέφτεις κάτω και παίρνεις 80 πουσάψ, μετά πίνεις ένα βότκα ρέντμπουλ με δύο scoop πρωτεΐνης\nΔοκιμάζεις την δίαιτα της παπάγιας και ελπίζεις για το καλύτερο\nΗ παραλία πρέπει να ετοιμαστεί για σώμα μου, όχι το σώμα μου για την παραλία.\nΟ Τρίτος Παγκόσμιος Πόλεμος θα γίνει….\nΠου να ξέρω, δεν είμαι μέντιουμ, ούτε επιστήμονας.\nστις 27 Αυγούστου του 2018, όταν ο Ερντογάν θα τα σπάσει με τον Πούτιν. Κάμερα σε μένα.\nΝόμιζα ότι είχε γίνει ήδη.\nκάποια στιγμή μέσα στα επόμενα δύο χρόνια.\nΤο ταβάνι στο μπάνιο σου έχει αρχίσει να ξεφτίζει. Τι κάνεις;\nΦωνάζω κάποιον μπογιατζή με πτυχίο για να το επισκευάσει.\nΤο αφήνω έτσι για στιλ.\nΕίμαι το καλύτερο μαστόρι, οπότε το ξύνω με μια τσουγκράνα και το βάφω με κιμωλίες. Έτσι έκαναν παλιά και δεν χάλαγαν ποτέ.\nΔεν θα ξέφτιζε εάν με άκουγε ο προηγούμενος μπογιατζής όταν του έλεγα να το περάσει πρώτα ένα χέρι μουρουνέλαιο.\nΟι φίλοι σου λένε για σένα…\nΌλοι έχουν να λένε ότι είμαι ο καλύτερος τύπος\nΝα σου πω τι λέω εγώ για μένα που ξέρω καλύτερα;\nΌτι είμαι ο Παπαρηγόπουλος του ΠΑΣΟΚ\nΠας για μπανάκι στην Κινέτα και βρίσκεις στην άκρη της παραλίας αυτό.\nΔεν το είχα παρατηρήσει καν. Τέλος πάντων, συνεχίζω την ηλιοθεραπεία και ελπίζω να μη σκάσει\n«ΩΝΑΣΟΥΓ… Τι είναι αυτό;» Παίρνω τηλέφωνο την αστυνομία να το μαζέψει.\nΑυτό παιδιά είναι μπαταρία από κάποιο υβριδικό καΐκι, βγάλτε το φωτογραφία, δεν θα το ξαναδείτε.\nΦίλε δεν πάω για μπάνιο στην Κινέτα. Εγώ ξέρω μια παραλία στο Αλεποχώρι που μόνο εκεί αξίζει να πας για μπάνιο.\nΒΑΣΙΚΑ ΔΕΝ ΞΕΡΕΙΣ ΤΙΠΟΤΑ\nΔεν ξέρεις τίποτα και δε θες να μάθεις κιόλας. Στις έρευνες απαντάς ΔΓ/ΔΑ. Η γνώση είναι βάσανο, η ζωή είναι μικρή για να μαθαίνεις πράγματα. Δεν θες καν να μάθεις το αποτέλεσμα του τεστ.\nΔΕΝ ΞΕΡΕΙΣ ΤΙΠΟΤΑ (ΑΛΛΑ ΤΟΥΛΑΧΙΣΤΟΝ ΤΟ ΞΕΡΕΙΣ)\nΕίσαι ένας γνήσιος Σωκρατικός φιλόσοφος που το μόνο που ξέρεις είναι ότι δεν ξέρεις τίποτα. Μπορεί να μην είσαι μια απύθμενη δεξαμενή γνώσεων, αλλά όταν χρειάζεται θα αναζητήσεις τη γνώση, ή κάποιον που ξέρει για να σε βοηθήσει.\nΕΙΣΑΙ O «MONO ΕΓΩ ΞΕΡΩ»\nΔεν είσαι απλά ο τύπος που ξέρει τα πάντα. Είσαι ο μοναδικός άνθρωπος που ξέρει πράγματα και όλοι οι άλλοι δεν ξέρουν τίποτα. Αν υπήρχε σοβαρός Σχολικός Επαγγελματικός Προσανατολισμός θα ήξερες από νωρίς ότι θα έπρεπε να ακολουθήσεις το επάγγελμα του ταξιτζή. Αλλά και πάλι, εσύ θα ήξερες καλύτερα τι επάγγελμα θα έπρεπε να ακολουθήσεις.


Συμβουλευτική - Alfagreen\nΗ κατασκευή μιας κατοικίας ή ενός κτιρίου είναι από μόνη της μια πολύπλοκη και εξειδικευμένη εργασία στο σύνολο της. Από την μελέτη την επίβλεψη και την κατασκευή έως τις διάφορες υποεργασίες και ειδικότητες που απαιτούνται. Μέρος αυτών πραγματοποιούνται από διαφορετικούς ανθρώπους που καλούνται να συντονιστούν για το καλύτερο δυνατό αποτέλεσμα που θα αφήσει ικανοποιημένο τον κύριο του έργου. Κάπου στο ενδιάμεσο υπάρχει και η επιλογή των υλικών τα οποία ακολουθούν τις γενικότερες προδιαγραφές και κανόνες της επιστήμης αλλά και της νομοθεσίας. Επιλογές όμως που θα δώσουν το τελικό αισθητικά ζητούμενο αποτέλεσμα και της ποιότητας και αντοχής στο χρόνο.\nΗ Alfagreen παρέχει υπηρεσίες συμβούλου κατασκευής. Ο σύμβουλος κατασκευών είναι ο κρίκος επικοινωνίας του κύριου του έργου με όλη την μελετητική και κατασκευαστική ομάδα είτε πρόκειται για ανέγερση νέου κτιρίου είτε για ανακαίνιση. Λειτουργεί ως ανεξάρτητος σύμβουλος κατασκευής για λογαριασμό του ανάδοχου του έργου εξασφαλίζοντας την ομαλή συνεργασία αποφεύγοντας λάθη, παραλήψεις, διενέξεις καθώς και την τήρηση των συμφωνηθέντων. Επίσης διασφαλίζει την ποιότητα κατασκευής και την σωστή επιλογή των υλικών που επέλεξαν από κοινού οι δύο πλευρές. Η πολυετή εμπειρία στο χώρο των κατασκευών μας επιτρέπει να έχουμε πραγματική και όχι θεωρητική άποψη της κατασκευής, γνώση των υλικών και εμπειρία στην διαχείριση των συνεργείων.\nΟ σύμβουλος κατασκευών με σεβασμό προς την μελετητική ομάδα και την αρχιτεκτονική μελέτη δεν υποκαθιστά τον αρχιτέκτονα ή τον επιβλέπον μηχανικό. Αντιθέτως ενισχύει το εκτελεστικό τους έργο το οποίο καθίσταται πιο ουσιαστικό και παραγωγικό παραμένοντας στην ουσία και όχι αναλώνοντας χρόνο για επεξηγήσεις και διορθώσεις λόγο μη κατανόησης. Λειτουργεί ανεξάρτητα και για λογαριασμό του κύριου του έργου.\nΟ Σύμβουλος κατασκευών πρέπει να έχει την κατάρτιση και την εμπειρία που του επιτρέπουν την κατανόηση του έργου, την παρακολούθηση των εργασιών όπως αυτά έχουν ορισθεί από τις συμβάσεις, τον ποιοτικό έλεγχο των υλικών και των εφαρμογών. Μπορεί να συμμετέχει στην διαπραγμάτευση των υλικών αλλά και των συνεργείων αφού πρώτα έχουν ορισθεί σαφώς από τον αρχιτέκτονα. Ο Σύμβουλος κατασκευών παρέχει διαβαθμισμένες υπηρεσίες όπου ξεκινούν από το στάδιο της προμελέτης έως την ολοκλήρωση του έργου συλλέγοντας στοιχεία για το έργο όπως συμφωνητικά, σχέδια κατασκευής, άδειες οικοδομής, πιστοποιητικά κ.α.\nH ALFAGREEN παρέχει υπηρεσίες διαχείρισης έργου για νέες κατασκευές ή εργασίες ανακαίνισης. Η πολυετή εμπειρία μας σε όλους τους τομείς της κατασκευής συμπεριλαμβανομένου και αυτό των υλικών, εξασφαλίζει το επιθυμητό αποτέλεσμα στον ανάδοχο του έργου καθώς και όλα τα εμπλεκόμενα μέρη και συνεργάτες για την σωστή και οργανωμένη πορεία του έργου.


Αρχική Σελίδα » Αγάπη » Πόσο δύσκολη είναι η Αγάπη;\nΗ αγάπη είναι δύσκολη. Ας ξεκινήσουμε από αυτό. Είτε σου βγαίνει αυθόρμητα είτε την καλλιεργείς, η αγάπη είναι και θα είναι πάντα το δύσκολο μονοπάτι, αυτό με τις πέτρες και τα αγκάθια στο οποίο καλείσαι να περπατήσεις ξυπόλυτος. Για να είμαστε σίγουροι απόλυτα λοιπόν, ας το ξαναπούμε:\nΗ αγάπη είναι δύσκολη\nΑς πάρουμε τα πράγματα από την αρχή. Αγαπάμε τον άνθρωπο που επιλέξαμε να ζήσουμε μαζί, αγαπάμε τους γονείς, αγαπάμε τα παιδιά μας, αγαπάμε τους φίλους μας. Αγαπάμε και το λέμε. Τι είναι όμως η αγάπη; Είναι ένα συναίσθημα που μας κατακλύζει και μας κάνει να αισθανόμαστε οικεία και ασφαλείς κοντά σε εκείνους στους οποίους το εκδηλώνουμε ή πρόκειται για κάτι άλλο; Μήπως είναι μία λογική πράξη; "Είμαι μαζί σου, άρα σε αγαπώ!" Ή είναι άραγε η ανάγκη της ψυχής να βρει ανθρώπους συμβατούς ώστε να πορευθεί με ειρήνη μαζί τους;\nΕίναι ανώφελο να μιλάς γι’ αγάπη, γιατί η αγάπη έχει τη δική της γλώσσα και μιλάει από μόνη της. - Πάουλο Κοέλιο\nΤο να αγαπάς έναν άνθρωπο σημαίνει ότι επιλέγεις να τον συγχωρείς ακόμη κι όταν εκείνος δεν συμπεριφέρεται πάντα όπως θα ήθελες. Μαθαίνεις να δείχνεις ανεκτικότητα και κατανόηση στα μικρά καθημερινά παραπτώματα αλλά και στα μεγάλα προβλήματα που ίσως να μπουν ανάμεσά σας. Το να αγαπάς δεν σημαίνει να ανέχεσαι τα πάντα, αλλά να βάζεις τον εαυτό σου στη θέση του άλλου κι έτσι να βρίσκεις πάντα τον τρόπο να του δείξεις σεβασμό και κατανόηση.\nΓιατί, "σε αγαπάω" σημαίνει "σε καταλαβαίνω"!\nΠαίρνοντας όμως την απόφαση της Αγάπης αποφασίζεις επίσης να "ανοίξεις" σαν το λουλούδι και να δεχτείς τα συναισθήματα ενός άλλου ανθρώπου. Αυτά μπορεί να είναι θετικά, μπορεί όμως να είναι και αρνητικά, αφού όλοι οι άνθρωποι δεν αγαπούν με τον ίδιο τρόπο ή δεν ξέρουν ν' αγαπούν, όσο παράξενο και αν φαίνεται αυτό.\nΈλεγαν παλαιότερα οι γονείς μας : "αγαπάω σημαίνει παιδεύω", εννοώντας αυτόν τον πόνο που συχνά προκύπτει σε μία σχέση αγάπης. Βέβαια στη σύγχρονη εποχή ο εγωισμός έχει υπάρξει κακός σύμβουλος της αγάπης. Γι' αυτόν όμως θα μιλήσουμε μία άλλη φορά.\nΙδανικά, όλοι θα γνωρίζαμε την αγάπη: θα είχαμε γονείς που θα μας αγαπούσαν για αυτό που είμαστε και θα μας παρότρυναν να κάνουμε το ίδιο και στα παιδιά μας και θα συναναστρεφόμασταν μόνο με ανθρώπους που θα εξέπεμπαν αγάπη και θετικότητα.\nΌμως ο κόσμος μας δεν είναι ιδανικός και η αγάπη δεν είναι πηγάζουσα ούτε σε αφθονία. Για να είσαι αντάξιός της και να την φέρεις μέσα σου πρέπει να έχεις εκπαιδεύσει σε αυτή τον εαυτό σου.\nΗ πρόκληση της επιβίωσης έχει κάνει δύσκολη την αγάπη ακόμη και σε συνθήκες αρμονίας μέσα σε μία οικογένεια. Μας μεγαλώνουν συνήθως "σπασμένοι" ενήλικες που δεν ξέρουν τον τρόπο να μεταδώσουν τη δύναμη της αγάπης αλλά και τον λόγο για τον οποίο πρέπει να υπάρχει στη ζωή μας, αφού η αγάπη είναι υγεία, είναι ευεξία, είναι εντέλει ευτυχία.\nΕίναι δύσκολη η αγάπη και ακόμη πιο δύσκολο είναι το να απαντήσουμε στον εαυτό μας όταν αναρωτηθούμε για την ποιότητα της αγάπης που έχουμε στη ζωή μας. Υπάρχει φόβος και απροθυμία γι' αυτό και δεν υποκύπτουμε σε αυτή την ερώτηση παρά την προσπερνάμε.\nΑς έχουμε όμως στο νου μας πως οι προκλήσεις υπάρχουν για να αφυπνίζουν αυτό που ήδη υπάρχει βαθιά μέσα μας και ονομάζεται αλήθεια.\nΌταν αποφασίσουμε κάποτε να έρθουμε αντιμέτωποι με την προσωπική μας αλήθεια, τότε θα μπορέσουμε να αγαπήσουμε τον εαυτό μας κι έπειτα τους ανθρώπους που μας περιβάλλουν, με ειλικρίνεια και ανιδιοτέλεια.